CELEX: 32019R0027
Language: ro
Date: 2018-12-19 00:00:00
Title: Regulamentul de punere în aplicare (UE) 2019/27 al Comisiei din 19 decembrie 2018 de modificare a Regulamentului (UE) nr. 1178/2011 de stabilire a cerințelor tehnice și a procedurilor administrative referitoare la personalul navigant din aviația civilă în temeiul Regulamentului (UE) 2018/1139 al Parlamentului European și al Consiliului (Text cu relevanță pentru SEE.)

10.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 8/1
               
            
         REGULAMENTUL DE PUNERE ÎN APLICARE (UE) 2019/27 AL COMISIEI
         din 19 decembrie 2018
         de modificare a Regulamentului (UE) nr. 1178/2011 de stabilire a cerințelor tehnice și a procedurilor administrative referitoare la personalul navigant din aviația civilă în temeiul Regulamentului (UE) 2018/1139 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (1), în special articolul 23 alineatul (1), articolul 27 alineatul (1), articolul 62 alineatele (14) și (15), articolul 72 alineatul (5) și articolul 74 alineatul (8),
         întrucât:
         
                     (1)
                  
                  
                     Regulamentul (UE) nr. 1178/2011 al Comisiei (2) stabilește norme detaliate referitoare la anumite licențe de pilot și la convertirea licențelor naționale de pilot și a licențelor naționale de mecanic navigant în licențe de pilot, precum și condițiile de recunoaștere a licențelor emise de țări terțe. Regulamentul menționat prevede de asemenea norme aplicabile certificatelor medicale pentru piloți și condițiile de convertire a certificatelor medicale naționale și de autorizare a examinatorilor aeromedicali și cuprinde dispoziții privind aptitudinea din punct de vedere medical a echipajului de cabină.
                  
               
                     (2)
                  
                  
                     Punerea în aplicare a Regulamentului (UE) nr. 1178/2011 a arătat că unele dintre dispozițiile sale conțin erori de redactare sau sunt ambigue. Această situație creează probleme în ceea ce privește punerea în aplicare și menținerea unui nivel uniform de siguranță a aviației civile în toate statele membre. Prin urmare, dispozițiile în cauză ar trebui clarificate și corectate.
                  
               
                     (3)
                  
                  
                     În cursul vizitelor de standardizare efectuate de Agenția Uniunii Europene pentru Siguranța Aviației (denumită în continuare „agenția”) și în cadrul întâlnirilor grupului de experți în domeniul medical găzduite de agenție, s-au identificat mai multe lacune în anexa IV la Regulamentul (UE) nr. 1178/2011 care ar putea avea repercusiuni la nivelul siguranței și care ar trebui așadar remediate.
                  
               
                     (4)
                  
                  
                     În urma accidentului în care a fost implicat zborul Germanwings 9525, grupul operativ Germanwings condus de agenție a identificat o serie de riscuri la adresa siguranței și a emis șase recomandări în vederea reducerii respectivelor riscuri (3). Patru dintre aceste recomandări, și anume recomandarea 2 „Evaluarea sănătății mintale a echipajului de zbor”, recomandarea 3 „Prevenirea consumului impropriu de alcool și de alte substanțe psihoactive de către echipajul de zbor”, recomandarea 4 „Pregătirea, supravegherea și rețeaua AME” și recomandarea 5 „Crearea unui fișier european de date aeromedicale”, vizează modificări ale normelor din Regulamentul (UE) nr. 1178/2011 aplicabile certificării medicale a personalului aeronautic navigant. Este momentul oportun pentru a da curs celor patru recomandări.
                  
               
                     (5)
                  
                  
                     Dispozițiile din Regulamentul (UE) nr. 1178/2011 referitoare la cerințele medicale și la examinarea aeromedicală ar trebui aliniate la dispozițiile pertinente din Regulamentul (UE) 2015/340 al Comisiei (4).
                  
               
                     (6)
                  
                  
                     Agenția a prezentat Comisiei Europene proiecte de norme de punere în aplicare împreună cu avizul său nr. 9/2016.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul comitetului instituit în temeiul articolului 127 din Regulamentul (UE) 2018/1139,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 1178/2011 se modifică după cum urmează:
            
                        1.
                     
                     
                        La articolul 2, se introduc următoarele puncte 22a, 22b și 22c:
                        
                                    „22a.
                                 
                                 
                                    «ARO.RAMP» înseamnă subpartea RAMP din anexa II la Regulamentul privind operațiunile aeriene;
                                 
                              
                                    22b.
                                 
                                 
                                    «validare automată» înseamnă acceptarea fără formalități, de către un stat contractant al OACI enumerat în anexa OACI, a unei licențe de echipaj de zbor eliberate de un stat în conformitate cu anexa 1 la Convenția de la Chicago;
                                 
                              
                                    22c.
                                 
                                 
                                    «anexă a OACI» înseamnă o anexă la o licență de echipaj de zbor validată automat și eliberată în conformitate cu anexa 1 la Convenția de la Chicago, care este menționată la punctul XIII al licenței de echipaj de zbor.”
                                 
                              
                  
                        2.
                     
                     
                        Anexa IV se modifică în conformitate cu anexa I la prezentul regulament.
                     
                  
                        3.
                     
                     
                        Anexa VI se modifică în conformitate cu anexa II la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 212, 22.8.2018, p. 1.
         
            (2)  Regulamentul (UE) nr. 1178/2011 al Comisiei din 3 noiembrie 2011 de stabilire a cerințelor tehnice și a procedurilor administrative referitoare la personalul navigant din aviația civilă în temeiul Regulamentului (CE) nr. 216/2008 al Parlamentului European și al Consiliului (JO L 311, 25.11.2011, p. 1).
         
            (3)  http://ec.europa.eu/transport/sites/transport/files/modes/air/news/doc/2015-07-17-germanwings-report/germanwings-task-force-final-report.pdf
         
            (4)  Regulamentul (UE) 2015/340 al Comisiei din 20 februarie 2015 de stabilire a cerințelor tehnice și a procedurilor administrative referitoare la licențele și certificatele controlorilor de trafic aerian în conformitate cu Regulamentul (CE) nr. 216/2008 al Parlamentului European și al Consiliului, de modificare a Regulamentului de punere în aplicare (UE) nr. 923/2012 al Comisiei și de abrogare a Regulamentului (UE) nr. 805/2011 al Comisiei (JO L 63, 6.3.2015, p. 1).
      
      
         
            ANEXA I
            Anexa IV la Regulamentul (UE) nr. 1178/2011 se modifică după cum urmează:
            
                        1.
                     
                     
                        Subpărțile A și B se înlocuiesc cu următorul text:
                        „SUBPARTEA A
                        
                           
                              CERINȚE GENERALE
                           
                        
                        
                           SECȚIUNEA 1
                        
                        
                           
                              Dispoziții generale
                           
                        
                        
                           MED.A.001   Autoritatea competentă
                        
                        În sensul prezentei anexe (partea MED), autoritatea competentă este:
                        
                                    (a)
                                 
                                 
                                    pentru centrele de medicină aeronautică (AeMC):
                                    
                                                1.
                                             
                                             
                                                autoritatea desemnată de statul membru în care AeMC își are sediul principal de activitate;
                                             
                                          
                                                2.
                                             
                                             
                                                agenția, dacă AeMC este situat într-o țară terță;
                                             
                                          
                              
                                    (b)
                                 
                                 
                                    pentru examinatorii aeromedicali (AME):
                                    
                                                1.
                                             
                                             
                                                autoritatea desemnată de statul membru în care AME își are punctul principal de lucru;
                                             
                                          
                                                2.
                                             
                                             
                                                autoritatea desemnată de statul membru căreia AME îi solicită eliberarea certificatului de AME, în cazul în care punctul principal de lucru al unui AME este situat într-o țară terță;
                                             
                                          
                              
                                    (c)
                                 
                                 
                                    pentru medicii generaliști (MG), autoritatea desemnată de statul membru căruia MG îi notifică activitatea pe care o desfășoară;
                                 
                              
                                    (d)
                                 
                                 
                                    pentru medicii specialiști în medicina muncii (MSMM) care evaluează aptitudinea din punct de vedere medical a echipajului de cabină, autoritatea desemnată de statul membru căruia MSMM îi notifică activitatea pe care o desfășoară.
                                 
                              
                           MED.A.005   Domeniul de aplicare
                        
                        Prezenta anexă (partea MED) stabilește cerințele pentru:
                        
                                    (a)
                                 
                                 
                                    eliberarea, valabilitatea, revalidarea și reînnoirea certificatului medical necesar pentru exercitarea privilegiilor asociate unei licențe de pilot sau de elev pilot;
                                 
                              
                                    (b)
                                 
                                 
                                    aptitudinea din punct de vedere medical a echipajului de cabină;
                                 
                              
                                    (c)
                                 
                                 
                                    autorizarea AME;
                                 
                              
                                    (d)
                                 
                                 
                                    calificarea MG și a MSMM.
                                 
                              
                           MED.A.010   Definiții
                        
                        În sensul prezentei anexe (partea MED), se aplică următoarele definiții:
                        
                                    —
                                 
                                 
                                    «limitare» înseamnă o condiție înscrisă în certificatul medical sau în raportul medical pentru echipajul de cabină, care trebuie respectată în timpul exercitării privilegiilor asociate licenței sau atestatului membrilor echipajului de cabină;
                                 
                              
                                    —
                                 
                                 
                                    «examinare aeromedicală» înseamnă inspecție, palpare, percuție, auscultație sau alte metode de investigare pentru stabilirea aptitudinii din punct de vedere medical de a exercita privilegiile asociate licenței sau de a îndeplini atribuțiile în materie de siguranță ale echipajului de cabină;
                                 
                              
                                    —
                                 
                                 
                                    «evaluare aeromedicală» înseamnă concluzia referitoare la aptitudinea din punct de vedere medical a unui solicitant, bazată pe evaluarea respectivului solicitant în conformitate cu dispozițiile prezentei anexe (partea MED) și pe alte examene și analize medicale în funcție de indicațiile clinice;
                                 
                              
                                    —
                                 
                                 
                                    «semnificativ» înseamnă gradul unei situații clinice al cărei efect ar putea împiedica exercitarea în siguranță a privilegiilor asociate licenței sau a atribuțiilor în materie de siguranță ale echipajului de cabină;
                                 
                              
                                    —
                                 
                                 
                                    «solicitant» înseamnă o persoană care solicită un certificat medical sau care este titulară a unui astfel de certificat medical și care este supusă unei evaluări aeromedicale a aptitudinii de a exercita privilegiile asociate licenței sau de a îndeplini atribuții în materie de siguranță ale echipajului de cabină;
                                 
                              
                                    —
                                 
                                 
                                    «antecedente patologice» înseamnă relatări sau documente medicale care atestă existența în trecut a unor boli, leziuni, tratamente sau a altor evenimente cu caracter medical, incluzând evaluările din care rezultă caracterul inapt al solicitantului sau certificatele medicale cu limitări, care sunt sau pot fi relevante pentru starea de sănătate actuală a solicitantului și pentru declararea acestuia drept apt din punct de vedere aeromedical;
                                 
                              
                                    —
                                 
                                 
                                    «autoritate care acordă licențele» înseamnă autoritatea competentă din statul membru care a eliberat licența sau căreia o persoană îi solicită eliberarea unei licențe sau, în cazul în care persoana nu a solicitat încă o licență, autoritatea competentă determinată în conformitate cu punctul FCL.001 din anexa I (partea FCL);
                                 
                              
                                    —
                                 
                                 
                                    «acuitate cromatică» înseamnă capacitatea unui solicitant de a distinge cu ușurință culorile utilizate în aeronautică și de a identifica în mod corect luminile colorate din aviație;
                                 
                              
                                    —
                                 
                                 
                                    «investigație» înseamnă evaluarea unui solicitant suspectat că ar suferi de o anumită boală, prin intermediul unor examinări și teste, pentru a stabili prezența sau absența respectivei boli;
                                 
                              
                                    —
                                 
                                 
                                    «concluzie medicală autorizată» înseamnă concluzia trasă de unul sau mai mulți experți medicali, considerată admisibilă de autoritatea care acordă licențele, pe baza unor criterii obiective și nediscriminatorii, pentru cazul în speță, în consultare cu specialiști în operațiuni de zbor sau cu alți experți, după caz, pentru care se poate justifica o evaluare a riscurilor operaționale;
                                 
                              
                                    —
                                 
                                 
                                    «consum impropriu de substanțe» înseamnă consumul uneia sau mai multor substanțe psihoactive de către personalul aeronautic navigant în așa fel încât, în mod alternativ sau cumulativ:
                                    
                                                (a)
                                             
                                             
                                                constituie un risc direct pentru consumator sau pune în pericol viețile, sănătatea sau bunăstarea altora;
                                             
                                          
                                                (b)
                                             
                                             
                                                creează sau înrăutățește o problemă sau tulburare profesională, socială, mentală sau fizică;
                                             
                                          
                              
                                    —
                                 
                                 
                                    «substanțe psihoactive» înseamnă alcool, opioide, canabinoide, sedative și hipnotice, cocaină, alți psihostimulanți, halucinogeni și solvenți volatili, fiind excluse cafeina și tutunul;
                                 
                              
                                    —
                                 
                                 
                                    «viciu de refracție» înseamnă devierea de la emetropie, măsurată în dioptrii pe cel mai ametrop meridian, prin metode standard.
                                 
                              
                           MED.A.015   Confidențialitatea medicală
                        
                        Toate persoanele implicate în examinările și evaluările aeromedicale și în certificarea aeromedicală garantează respectarea, în orice moment, a confidențialității medicale.
                        
                           MED.A.020   Deteriorarea aptitudinii din punct de vedere medical
                        
                        
                                    (a)
                                 
                                 
                                    Titularii de licențe nu exercită în niciun caz privilegiile acordate de respectivele licențe și de calificările sau certificatele asociate, iar elevii piloți nu zboară în niciun caz în simplă comandă atunci când:
                                    
                                                1.
                                             
                                             
                                                percep o deteriorare a aptitudinii lor din punct de vedere medical care i-ar putea face incapabili de a exercita în siguranță privilegiile respective;
                                             
                                          
                                                2.
                                             
                                             
                                                urmează un tratament medicamentos cu sau fără prescripție medicală, care ar putea pune în pericol exercitarea în siguranță a privilegiilor asociate licenței în cauză;
                                             
                                          
                                                3.
                                             
                                             
                                                urmează un tratament medical, chirurgical sau de altă natură care ar putea pune în pericol exercitarea în siguranță a privilegiilor asociate licenței în cauză.
                                             
                                          
                              
                                    (b)
                                 
                                 
                                    În plus, titularii/titularele unui certificat medical trebuie să se prezinte, fără întârzieri nejustificate și înainte de a exercita privilegiile asociate licenței lor, la un AeMC, AME sau MG pentru un consult aeromedical în cazul în care:
                                    
                                                1.
                                             
                                             
                                                au suferit o intervenție chirurgicală sau o procedură invazivă;
                                             
                                          
                                                2.
                                             
                                             
                                                au început un tratament medicamentos regulat;
                                             
                                          
                                                3.
                                             
                                             
                                                au suferit o leziune semnificativă care presupune incapacitatea de a-și desfășura activitatea ca membru al echipajului de zbor;
                                             
                                          
                                                4.
                                             
                                             
                                                au suferit de o afecțiune semnificativă care presupune incapacitatea de a-și desfășura activitatea ca membru al echipajului de zbor;
                                             
                                          
                                                5.
                                             
                                             
                                                sunt însărcinate;
                                             
                                          
                                                6.
                                             
                                             
                                                au fost internați (internate) într-un spital sau într-o clinică medicală;
                                             
                                          
                                                7.
                                             
                                             
                                                au nevoie pentru prima dată de lentile de corecție.
                                             
                                          
                              
                                    (c)
                                 
                                 
                                    În cazurile menționate la litera (b):
                                    
                                                1.
                                             
                                             
                                                titularii de certificate medicale clasa 1 și clasa 2 se prezintă pentru consult aeromedical la un AeMC sau la un AME. În acest caz, AeMC sau AME evaluează aptitudinea din punct de vedere medical a acestora și decide dacă sunt apți să își reia exercitarea privilegiilor;
                                             
                                          
                                                2.
                                             
                                             
                                                titularii de certificate medicale corespunzătoare licenței de pilot aeronave ușoare se prezintă pentru consult aeromedical fie la un AeMC sau la un AME, fie la MG care a semnat certificatul medical. În acest caz, AeMC, AME sau MG evaluează aptitudinea din punct de vedere medical a acestora și decide dacă sunt apți să își reia exercitarea privilegiilor.
                                             
                                          
                              
                                    (d)
                                 
                                 
                                    Membrii echipajului de cabină nu execută sarcini la bordul unei aeronave și, după caz, nu exercită privilegiile atestatului de membru al echipajului de cabină în cazul în care percep o deteriorare a aptitudinii lor din punct de vedere medical, în măsura în care această situație clinică i-ar putea face incapabili de a-și îndeplini sarcinile și responsabilitățile în materie de siguranță.
                                 
                              
                                    (e)
                                 
                                 
                                    În plus, în cazul existenței oricăreia dintre situațiile clinice specificate la litera (b) subpunctele 1-5, membrii echipajului de cabină se prezintă pentru consult, fără întârzieri nejustificate, la un AME, la un AeMC sau la un MSMM, după caz. Într-o astfel de situație, AME, AeMC sau MSMM evaluează aptitudinea din punct de vedere medical a membrilor echipajului de cabină și decide dacă aceștia sunt apți să își reia sarcinile în materie de siguranță.
                                 
                              
                           MED.A.025   Obligațiile AeMC, AME, MG și MSMM
                        
                        
                                    (a)
                                 
                                 
                                    În timpul efectuării examinărilor aeromedicale și a evaluărilor aeromedicale prevăzute în prezenta anexă (partea MED), AeMC, AME, MG sau MSMM:
                                    
                                                1.
                                             
                                             
                                                se asigură că nu există bariere lingvistice în comunicarea cu solicitantul;
                                             
                                          
                                                2.
                                             
                                             
                                                informează solicitantul cu privire la consecințele furnizării unor informații incomplete, incorecte sau false cu privire la antecedentele sale patologice;
                                             
                                          
                                                3.
                                             
                                             
                                                informează autoritatea care acordă licențele sau, în cazul titularilor de atestate de membru al echipajului de cabină, informează autoritatea competentă dacă solicitantul oferă declarații incomplete, incorecte sau false cu privire la antecedentele sale patologice;
                                             
                                          
                                                4.
                                             
                                             
                                                informează autoritatea care acordă licențele dacă un solicitant își retrage cererea de certificat medical în orice etapă a procesului.
                                             
                                          
                              
                                    (b)
                                 
                                 
                                    După încheierea examinărilor și a evaluărilor aeromedicale, AeMC, AME, MG și MSMM:
                                    
                                                1.
                                             
                                             
                                                îl informează pe solicitant dacă este declarat apt sau inapt ori dacă este direcționat către examinatorul medical al autorității care acordă licențele, AeMC sau AME, după caz;
                                             
                                          
                                                2.
                                             
                                             
                                                îl informează pe solicitant cu privire la orice limitare care poate restricționa pregătirea practică sau privilegiile licenței sale sau ale atestatului său de membru al echipajului de cabină, după caz;
                                             
                                          
                                                3.
                                             
                                             
                                                dacă solicitantul a fost declarat inapt, îl informează cu privire la dreptul acestuia de a contesta decizia în conformitate cu procedurile prevăzute de autoritatea competentă;
                                             
                                          
                                                4.
                                             
                                             
                                                în cazul solicitanților de certificate medicale, trimit imediat examinatorului medical al autorității care acordă licențele un raport semnat sau autentificat electronic care cuprinde rezultatele detaliate ale examinărilor și evaluărilor aeromedicale necesare pentru clasa de certificat medical și o copie a formularului de cerere, a formularului de examinare și a certificatului medical;
                                             
                                          
                                                5.
                                             
                                             
                                                informează solicitantul cu privire la responsabilitățile care îi revin în cazul deteriorării aptitudinii sale din punct de vedere medical în conformitate cu punctul MED.A.020.
                                             
                                          
                              
                                    (c)
                                 
                                 
                                    În cazul în care este necesară consultarea examinatorului medical al autorității care acordă licențele în conformitate cu prezenta anexă (partea MED), AeMC și AME urmează procedura stabilită de autoritatea competentă.
                                 
                              
                                    (d)
                                 
                                 
                                    AeMC, AME, MG și MSMM păstrează dosare cu informații detaliate privind examinările și evaluările aeromedicale realizate în conformitate cu prezenta anexă (partea MED) și privind rezultatele acestora timp de cel puțin 10 ani sau pe o perioadă mai lungă dacă se stabilește astfel în legislația națională.
                                 
                              
                                    (e)
                                 
                                 
                                    AeMC, AME, MG și MSMM trimit, la cerere, examinatorului medical al autorității competente toate dosarele și rapoartele aeromedicale, precum și orice alte informații pertinente necesare pentru:
                                    
                                                1.
                                             
                                             
                                                certificarea medicală;
                                             
                                          
                                                2.
                                             
                                             
                                                exercitarea funcțiilor de supraveghere.
                                             
                                          
                              
                                    (f)
                                 
                                 
                                    AeMC și AME introduc sau actualizează datele incluse în Fișierul european de date aeromedicale în conformitate cu punctul ARA.MED.160 litera (d).
                                 
                              
                           SECȚIUNEA 2
                        
                        
                           
                              Cerințe pentru certificatele medicale
                           
                        
                        
                           MED.A.030   Certificatele medicale
                        
                        
                                    (a)
                                 
                                 
                                    Un elev pilot nu zboară în simplă comandă decât în cazul în care deține un certificat medical necesar pentru licența relevantă.
                                 
                              
                                    (b)
                                 
                                 
                                    Un solicitant al unei licențe, în conformitate cu anexa I (partea FCL) trebuie să dețină un certificat medical eliberat în conformitate cu prezenta anexă (partea MED) și corespunzător privilegiilor asociate licenței solicitate.
                                 
                              
                                    (c)
                                 
                                 
                                    Atunci când exercită privilegiile asociate:
                                    
                                                1.
                                             
                                             
                                                unei licențe de pilot de aeronave ușoare (LAPL), pilotul trebuie să dețină cel puțin un certificat medical LAPL valabil;
                                             
                                          
                                                2.
                                             
                                             
                                                unei licențe de pilot particular (PPL), ale unei licențe de pilot de planoare (SPL) sau ale unei licențe de pilot de baloane (BPL), pilotul trebuie să dețină cel puțin un certificat medical clasa 2 valabil;
                                             
                                          
                                                3.
                                             
                                             
                                                unei licențe SPL sau BPL în zboruri comerciale cu planorul sau cu balonul, pilotul trebuie să dețină cel puțin un certificat medical clasa 2 valabil;
                                             
                                          
                                                4.
                                             
                                             
                                                unei licențe de pilot comercial (CPL), ale unei licențe de pilot cu echipaj multiplu (MPL) sau ale unei licențe de pilot de transport aerian de linie (ATPL), pilotul trebuie să dețină un certificat medical clasa 1 valabil.
                                             
                                          
                              
                                    (d)
                                 
                                 
                                    În cazul în care la o PPL sau LAPL se adaugă o calificare de zbor pe timp de noapte, titularul licenței trebuie să distingă corect culorile.
                                 
                              
                                    (e)
                                 
                                 
                                    În cazul în care la o PPL se adaugă o calificare de zbor instrumental sau o calificare de zbor instrumental pe rută, titularul licenței este supus unor examinări de audiometrie cu tonuri pure, conform frecvenței și standardelor impuse pentru titularii de certificate medicale clasa 1.
                                 
                              
                                    (f)
                                 
                                 
                                    Titularul unei licențe trebuie să nu dețină niciodată mai mult de un certificat medical eliberat în conformitate cu prezenta anexă (partea MED).
                                 
                              
                           MED.A.035   Solicitarea unui certificat medical
                        
                        
                                    (a)
                                 
                                 
                                    Cererile de certificate medicale se realizează în forma și modul stabilite de autoritatea competentă.
                                 
                              
                                    (b)
                                 
                                 
                                    Persoanele care solicită un certificat medical prezintă AeMC, AME sau MG, după caz, următoarele:
                                    
                                                1.
                                             
                                             
                                                dovada identității lor;
                                             
                                          
                                                2.
                                             
                                             
                                                o declarație semnată care să indice:
                                                
                                                            (i)
                                                         
                                                         
                                                            datele medicale privind antecedentele lor patologice;
                                                         
                                                      
                                                            (ii)
                                                         
                                                         
                                                            dacă au mai solicitat anterior un certificat medical sau dacă au mai fost supuse unei examinări aeromedicale pentru obținerea unui certificat medical și, în caz afirmativ, persoana care a efectuat examinarea și rezultatele examinării;
                                                         
                                                      
                                                            (iii)
                                                         
                                                         
                                                            dacă au fost vreodată declarate inapte sau dacă li s-a suspendat sau revocat un certificat medical.
                                                         
                                                      
                                          
                              
                                    (c)
                                 
                                 
                                    La depunerea unei cereri de revalidare sau de reînnoire a certificatului medical, solicitanții prezintă certificatul medical cel mai recent AeMC, AME sau MG, după caz, înainte de examinările aeromedicale relevante.
                                 
                              
                           MED.A.040   Eliberarea, revalidarea și reînnoirea certificatelor medicale
                        
                        
                                    (a)
                                 
                                 
                                    Un certificat medical se eliberează, se revalidează sau se reînnoiește doar în urma încheierii examinărilor și a evaluărilor aeromedicale necesare, după caz, și în urma declarării solicitantului ca fiind apt.
                                 
                              
                                    (b)
                                 
                                 
                                    
                                       Eliberarea inițială
                                    
                                    
                                                1.
                                             
                                             
                                                Certificatele medicale clasa 1 sunt eliberate de un AeMC.
                                             
                                          
                                                2.
                                             
                                             
                                                Certificatele medicale clasa 2 sunt eliberate de un AeMC sau de un AME.
                                             
                                          
                                                3.
                                             
                                             
                                                Certificatele medicale LAPL sunt eliberate de un AeMC sau de un AME. Ele pot fi de asemenea eliberate de un MG, dacă se permite astfel în legislația națională din statul membru al autorității care acordă licențele căreia i-a fost adresată cererea de certificat medical.
                                             
                                          
                              
                                    (c)
                                 
                                 
                                    
                                       Revalidarea și reînnoirea
                                    
                                    
                                                1.
                                             
                                             
                                                Certificatele medicale clasa 1 și clasa 2 sunt revalidate și reînnoite de un AeMC sau de un AME.
                                             
                                          
                                                2.
                                             
                                             
                                                Certificatele medicale LAPL sunt revalidate și reînnoite de un AeMC sau de un AME. Ele pot fi de asemenea revalidate sau reînnoite de un MG, dacă se permite astfel în legislația națională din statul membru al autorității care acordă licențele căreia i-a fost adresată cererea de certificat medical.
                                             
                                          
                              
                                    (d)
                                 
                                 
                                    AeMC, AME sau MG eliberează, revalidează sau reînnoiește un certificat medical dacă se întrunesc următoarele două condiții:
                                    
                                                1.
                                             
                                             
                                                solicitantul i-a furnizat antecedentele patologice complete și, la solicitarea AeMC, a AME sau a MG, rezultatele examinărilor și analizelor medicale efectuate de medicul solicitantului sau de orice alt medic specialist;
                                             
                                          
                                                2.
                                             
                                             
                                                AeMC, AME sau MG a efectuat evaluarea aeromedicală pe baza examinărilor și analizelor medicale necesare pentru respectivul certificat medical pentru a verifica dacă solicitantul îndeplinește toate cerințele relevante prevăzute în prezenta anexă (partea MED).
                                             
                                          
                              
                                    (e)
                                 
                                 
                                    Înainte de a elibera, de a revalida sau de a reînnoi un certificat medical, AME, AeMC sau, în cazul direcționării, examinatorul medical al autorității care acordă licențele poate impune solicitantului să efectueze examinări și investigații medicale suplimentare atunci când există indicație clinică sau epidemiologică.
                                 
                              
                                    (f)
                                 
                                 
                                    Examinatorul medical al autorității care acordă licențe poate elibera sau reînnoi un certificat medical.
                                 
                              
                           MED.A.045   Valabilitatea, revalidarea și reînnoirea certificatelor medicale
                        
                        
                                    (a)
                                 
                                 
                                    
                                       Valabilitate
                                    
                                    
                                                1.
                                             
                                             
                                                Certificatele medicale clasa 1 sunt valabile timp de 12 luni.
                                             
                                          
                                                2.
                                             
                                             
                                                Prin derogare de la subpunctul 1 perioada de valabilitate a certificatelor medicale clasa 1 este de 6 luni pentru titularii de licențe care:
                                                
                                                            (i)
                                                         
                                                         
                                                            desfășoară operațiuni de transport aerian comercial de pasageri cu un singur pilot și au atins vârsta de 40 de ani;
                                                         
                                                      
                                                            (ii)
                                                         
                                                         
                                                            au atins vârsta de 60 de ani.
                                                         
                                                      
                                          
                                                3.
                                             
                                             
                                                Certificatele medicale clasa 2 sunt valabile timp de:
                                                
                                                            (i)
                                                         
                                                         
                                                            60 de luni, până când titularul licenței împlinește vârsta de 40 de ani. Un certificat medical eliberat înainte ca titularul licenței să împlinească 40 de ani își pierde valabilitatea după ce titularul licenței atinge vârsta de 42 de ani;
                                                         
                                                      
                                                            (ii)
                                                         
                                                         
                                                            24 de luni pentru titularii de licențe cu vârste cuprinse între 40 și 50 de ani. Un certificat medical eliberat înainte ca titularul licenței să împlinească 50 de ani își pierde valabilitatea după ce titularul licenței atinge vârsta de 51 de ani;
                                                         
                                                      
                                                            (iii)
                                                         
                                                         
                                                            12 luni pentru titularii de licențe cu vârste de peste 50 de ani.
                                                         
                                                      
                                          
                                                4.
                                             
                                             
                                                Certificatele medicale LAPL sunt valabile timp de:
                                                
                                                            (i)
                                                         
                                                         
                                                            60 de luni, până când titularul licenței împlinește vârsta de 40 de ani. Un certificat medical eliberat înainte ca titularul licenței să împlinească 40 de ani își pierde valabilitatea după ce titularul licenței atinge vârsta de 42 de ani;
                                                         
                                                      
                                                            (ii)
                                                         
                                                         
                                                            24 luni pentru titularii de licențe cu vârste de peste 40 de ani.
                                                         
                                                      
                                          
                                                5.
                                             
                                             
                                                Perioada de valabilitate a unui certificat medical, inclusiv a oricărei examinări sau investigații speciale asociate, este calculată de la data examinării aeromedicale în cazul eliberării inițiale și al reînnoirii și de la data expirării certificatului medical anterior în cazul revalidării.
                                             
                                          
                              
                                    (b)
                                 
                                 
                                    
                                       Revalidare
                                    
                                    Examinările și evaluările aeromedicale, după caz, necesare pentru revalidarea unui certificat medical pot fi efectuate cu până la 45 de zile înainte de data expirării certificatului medical.
                                 
                              
                                    (c)
                                 
                                 
                                    
                                       Reînnoire
                                    
                                    
                                                1.
                                             
                                             
                                                În cazul în care titularul unui certificat medical nu respectă dispozițiile de la litera (b), se impune efectuarea unei examinări și evaluări, după caz, în vederea reînnoirii certificatului.
                                             
                                          
                                                2.
                                             
                                             
                                                În cazul certificatelor medicale clasa 1 și clasa 2:
                                                
                                                            (i)
                                                         
                                                         
                                                            dacă certificatul medical a expirat de mai puțin de doi ani, se efectuează o examinare aeromedicală de rutină în vederea revalidării;
                                                         
                                                      
                                                            (ii)
                                                         
                                                         
                                                            dacă certificatul medical a expirat de mai mult de doi ani, dar de mai puțin de cinci ani, AeMC sau AME efectuează examinarea aeromedicală în vederea reînnoirii numai după evaluarea dosarului aeromedical al solicitantului;
                                                         
                                                      
                                                            (iii)
                                                         
                                                         
                                                            dacă certificatul medical a expirat de mai mult de cinci ani, se aplică cerințele de examinare aeromedicală pentru eliberarea inițială, iar evaluarea se bazează pe cerințele de revalidare.
                                                         
                                                      
                                          
                                                3.
                                             
                                             
                                                În cazul certificatelor medicale LAPL, AeMC, AME sau MG evaluează antecedentele patologice ale solicitantului și efectuează examinările și evaluările aeromedicale, după caz, în conformitate cu punctele MED.B.005 și MED.B.095.
                                             
                                          
                              
                           MED.A.046   Suspendarea sau revocarea certificatelor medicale
                        
                        
                                    (a)
                                 
                                 
                                    Un certificat medical poate fi suspendat sau revocat de autoritatea care acordă licențele.
                                 
                              
                                    (b)
                                 
                                 
                                    În caz de suspendare a certificatului medical, titularul înapoiază certificatul medical autorității care acordă licențele la cererea respectivei autorități.
                                 
                              
                                    (c)
                                 
                                 
                                    În caz de revocare a certificatului medical, titularul înapoiază imediat certificatul medical autorității care acordă licențele.
                                 
                              
                           MED.A.050   Direcționarea
                        
                        
                                    (a)
                                 
                                 
                                    În cazul în care solicitantul unui certificat medical clasa 1 sau clasa 2 este direcționat către examinatorul medical al autorității care acordă licențele în conformitate cu punctul MED.B.001, AeMC sau AME transferă documentația medicală relevantă autorității care acordă licențele.
                                 
                              
                                    (b)
                                 
                                 
                                    În cazul în care solicitantul unui certificat medical LAPL este direcționat către un AME sau AeMC în conformitate cu punctul MED.B.001, MG transferă documentația medicală relevantă respectivului AeMC sau AME.
                                 
                              SUBPARTEA B
                        
                           
                              CERINȚE PRIVIND CERTIFICATELE MEDICALE PENTRU PILOȚI
                           
                        
                        
                           SECȚIUNEA 1
                        
                        
                           
                              Dispoziții generale
                           
                        
                        
                           MED.B.001   Limitări ale certificatelor medicale
                        
                        
                                    (a)
                                 
                                 
                                    
                                       Limitări ale certificatelor medicale clasa 1 și clasa 2
                                    
                                    
                                                1.
                                             
                                             
                                                În cazul în care solicitantul nu îndeplinește integral cerințele pentru clasa relevantă de certificat medical, dar se consideră că nu prezintă un pericol pentru exercitarea în condiții de siguranță a privilegiilor asociate licenței în cauză, AeMC sau AME:
                                                
                                                            (i)
                                                         
                                                         
                                                            în cazul persoanelor care solicită un certificat medical clasa 1, direcționează dosarul către examinatorul medical al autorității care acordă licențele în vederea luării deciziei cu privire la aptitudinea solicitantului, conform indicațiilor din prezenta subparte;
                                                         
                                                      
                                                            (ii)
                                                         
                                                         
                                                            în situațiile în care prezenta subparte nu indică direcționarea către examinatorul medical al autorității care acordă licențele, evaluează dacă solicitantul este apt să își îndeplinească sarcinile în condiții de siguranță atunci când respectă una sau mai multe limitări înscrise în certificatul medical și eliberează certificatul medical cu limitări, după caz;
                                                         
                                                      
                                                            (iii)
                                                         
                                                         
                                                            în cazul persoanelor care solicită un certificat medical clasa 2, evaluează, cu consultarea examinatorului medical al autorității care acordă licențele, conform indicațiilor din prezenta subparte, dacă solicitantul este apt să își îndeplinească sarcinile în condiții de siguranță atunci când respectă una sau mai multe limitări înscrise în certificatul medical și eliberează certificatul medical cu limitări, după caz.
                                                         
                                                      
                                          
                                                2.
                                             
                                             
                                                AeMC sau AME poate revalida sau reînnoi un certificat medical cu aceeași limitare sau limitări, fără a direcționa solicitantul către examinatorul medical al autorității care acordă licențele sau fără a se consulta cu acesta din urmă.
                                             
                                          
                              
                                    (b)
                                 
                                 
                                    
                                       Limitări ale certificatelor medicale LAPL
                                    
                                    
                                                1.
                                             
                                             
                                                În cazul în care un MG, după o examinare atentă a antecedentelor patologice ale solicitantului, ajunge la concluzia că solicitantul unui certificat medical LAPL nu respectă integral cerințele privind aptitudinea din punct de vedere medical, respectivul MG direcționează solicitantul către un AeMC sau AME, cu excepția cazurilor în care solicitantul necesită limitări legate exclusiv de utilizarea lentilelor de corecție sau de perioada de valabilitate a certificatului medical.
                                             
                                          
                                                2.
                                             
                                             
                                                În cazul în care un solicitant al unui certificat medical LAPL este direcționat în conformitate cu subpunctul 1, AeMC sau AME trebuie să țină seama în mod corespunzător de punctele MED.B.005 și MED.B.095, să evalueze dacă solicitantul este apt să își îndeplinească sarcinile în condiții de siguranță atunci când respectă una sau mai multe limitări înscrise în certificatul medical și să elibereze certificatul medical cu limitări, după caz. AeMC sau AME trebuie să aibă întotdeauna în vedere dacă este necesar să aplice pilotului o restricție în privința transportului de pasageri (limitare operațională pasageri – OPL).
                                             
                                          
                                                3.
                                             
                                             
                                                MG poate revalida sau reînnoi un certificat medical LAPL cu aceeași limitare, fără a direcționa solicitantul către un AeMC sau un AME.
                                             
                                          
                              
                                    (c)
                                 
                                 
                                    În momentul evaluării necesității unei limitări, trebuie să se aibă în vedere în mod deosebit:
                                    
                                                1.
                                             
                                             
                                                dacă concluzia medicală autorizată indică faptul că, în situații speciale, neîndeplinirea de către solicitant a oricărei cerințe, indiferent dacă este numerică sau de alt gen, este de așa natură încât exercitarea privilegiilor licenței solicitate nu ar putea pune în pericol siguranța zborului;
                                             
                                          
                                                2.
                                             
                                             
                                                abilitatea, competența și experiența solicitantului, relevante pentru operațiunea care trebuie efectuată.
                                             
                                          
                              
                                    (d)
                                 
                                 
                                    
                                       Codurile limitărilor operaționale
                                    
                                    
                                                1.
                                             
                                             
                                                Limitare operațională multipilot (OML – doar clasa 1)
                                                
                                                            (i)
                                                         
                                                         
                                                            În cazul în care titularul unei CPL, ATPL sau MPL nu îndeplinește integral cerințele pentru un certificat medical clasa 1 și a fost direcționat către examinatorul medical al autorității care acordă licențele, respectivul examinator medical stabilește dacă certificatul medical poate fi eliberat cu o limitare OML «valabil doar în calitate de copilot sau cu copilot calificat».
                                                         
                                                      
                                                            (ii)
                                                         
                                                         
                                                            Titularul unui certificat medical cu OML operează o aeronavă în operațiuni multipilot numai atunci când celălalt pilot este pe deplin calificat pentru clasa și tipul relevante de aeronavă, nu face obiectul unei limitări OML și nu a împlinit vârsta de 60 de ani.
                                                         
                                                      
                                                            (iii)
                                                         
                                                         
                                                            Limitarea OML pentru certificatele medicale clasa 1 poate fi impusă inițial și poate fi retrasă exclusiv de către examinatorul medical al autorității care acordă licențele.
                                                         
                                                      
                                          
                                                2.
                                             
                                             
                                                Limitare operațională cu pilot de siguranță (OSL – clasa 2 și privilegii LAPL)
                                                
                                                            (i)
                                                         
                                                         
                                                            Titularul unui certificat medical cu o limitare OSL operează o aeronavă numai în condițiile în care la bord se află și un alt pilot pe deplin calificat să îndeplinească funcția de pilot comandant pe clasa și tipul relevante de aeronavă, aeronava este dotată cu dublă comandă, iar celălalt pilot ocupă un post la comenzi.
                                                         
                                                      
                                                            (ii)
                                                         
                                                         
                                                            Limitarea OSL pentru certificatele medicale clasa 2 poate fi impusă și retrasă fie de examinatorul medical al autorității care acordă licențele, fie de un AeMC sau un AME cu consultarea examinatorului medical al autorității care acordă licențele.
                                                         
                                                      
                                                            (iii)
                                                         
                                                         
                                                            Limitarea OSL pentru certificatele medicale LAPL poate fi impusă și retrasă de examinatorul medical al autorității care acordă licențele, de un AeMC sau de un AME.
                                                         
                                                      
                                          
                                                3.
                                             
                                             
                                                Limitare operațională pasageri (OPL – clasa 2 și privilegii LAPL)
                                                
                                                            (i)
                                                         
                                                         
                                                            Titularul unui certificat medical cu o limitare OPL operează numai o aeronavă fără pasageri la bord.
                                                         
                                                      
                                                            (ii)
                                                         
                                                         
                                                            Limitarea OPL pentru certificatele medicale clasa 2 poate fi impusă și retrasă fie de examinatorul medical al autorității care acordă licențele, fie de un AeMC sau un AME cu consultarea examinatorului medical al autorității care acordă licențele.
                                                         
                                                      
                                                            (iii)
                                                         
                                                         
                                                            Limitarea OPL pentru certificatele medicale LAPL poate fi impusă și retrasă de examinatorul medical al autorității care acordă licențele, de un AeMC sau de un AME.
                                                         
                                                      
                                          
                                                4.
                                             
                                             
                                                Limitare operațională restricție pilot (ORL – clasa 2 și privilegii LAPL)
                                                
                                                            (i)
                                                         
                                                         
                                                            Titularul unui certificat medical cu o limitare ORL operează o aeronavă numai în cazul în care se îndeplinește una dintre următoarele două condiții:
                                                            
                                                                        (A)
                                                                     
                                                                     
                                                                        la bordul aeronavei se află un alt pilot pe deplin calificat să îndeplinească funcția de pilot comandant pe clasa și tipul relevante de aeronavă, aeronava este dotată cu dublă comandă, iar celălalt pilot ocupă un post la comenzi;
                                                                     
                                                                  
                                                                        (B)
                                                                     
                                                                     
                                                                        la bordul aeronavei nu sunt pasageri.
                                                                     
                                                                  
                                                      
                                                            (ii)
                                                         
                                                         
                                                            Limitarea ORL pentru certificatele medicale clasa 2 poate fi impusă și retrasă fie de examinatorul medical al autorității care acordă licențele, fie de un AeMC sau un AME cu consultarea examinatorului medical al autorității care acordă licențele.
                                                         
                                                      
                                                            (iii)
                                                         
                                                         
                                                            Limitarea ORL pentru certificatele medicale LAPL poate fi impusă și retrasă de examinatorul medical al autorității care acordă licențele, de un AeMC sau de un AME.
                                                         
                                                      
                                          
                                                5.
                                             
                                             
                                                Restricții speciale conform specificațiilor (SSL)
                                                Limitarea SSL pe un certificat medical trebuie să fie urmată de o descriere a limitării.
                                             
                                          
                              
                                    (e)
                                 
                                 
                                    Examinatorul medical al autorității care acordă licențele, AeMC, AME sau MG, după caz, poate impune titularului unui certificat medical orice altă limitare dacă este necesară pentru garantarea siguranței zborului.
                                 
                              
                                    (f)
                                 
                                 
                                    Orice limitare impusă titularului unui certificat medical trebuie specificată în certificat.
                                 
                              
                           MED.B.005   Cerințe medicale generale
                        
                        Persoanele care solicită un certificat medical sunt evaluate în conformitate cu cerințele medicale detaliate prevăzute în secțiunile 2 și 3.
                        În plus, ele sunt declarate inapte în cazul în care prezintă una dintre următoarele situații clinice ce implică un grad de incapacitate funcțională care ar putea influența exercitarea în condiții de siguranță a privilegiilor asociate licenței solicitate sau care ar putea determina brusc incapacitatea lor de a-și exercita privilegiile respective:
                        
                                    (a)
                                 
                                 
                                    anomalii, fie congenitale, fie dobândite;
                                 
                              
                                    (b)
                                 
                                 
                                    boli ori handicapuri active, latente, acute sau cronice;
                                 
                              
                                    (c)
                                 
                                 
                                    plăgi, leziuni sau sechele în urma unei intervenții chirurgicale;
                                 
                              
                                    (d)
                                 
                                 
                                    efecte sau efecte secundare ale unui medicament eliberat cu sau fără prescripție medicală, administrat în scop preventiv, terapeutic sau în vederea stabilirii unui diagnostic.
                                 
                              
                           SECȚIUNEA 2
                        
                        
                           
                              Cerințe medicale pentru certificatele medicale clasa 1 și clasa 2
                           
                        
                        
                           MED.B.010   Sistemul cardiovascular
                        
                        
                                    (a)
                                 
                                 
                                    
                                       Examinarea
                                    
                                    
                                                1.
                                             
                                             
                                                Se efectuează o electrocardiogramă standard de repaus în 12 derivații (EKG) și se întocmește un raport atunci când există indicație clinică și în următoarele momente:
                                                
                                                            (i)
                                                         
                                                         
                                                            pentru un certificat medical clasa 1, la examinarea inițială, apoi o dată la cinci ani până la vârsta de 30 de ani, o dată la doi ani până la 40 de ani, anual până la 50 de ani, și la toate examinările ulterioare pentru revalidarea sau reînnoirea certificatului;
                                                         
                                                      
                                                            (ii)
                                                         
                                                         
                                                            pentru un certificat medical clasa 2, la examinarea inițială, la prima examinare după vârsta de 40 de ani, apoi la prima examinare după vârsta de 50 de ani și, după această vârstă, o dată la doi ani.
                                                         
                                                      
                                          
                                                2.
                                             
                                             
                                                În situația în care există indicație clinică, este necesară o evaluare cardiovasculară aprofundată.
                                             
                                          
                                                3.
                                             
                                             
                                                Pentru un certificat medical clasa 1, se efectuează o evaluare cardiovasculară aprofundată la prima examinare pentru revalidare sau reînnoire după vârsta de 65 de ani și, după această vârstă, o dată la patru ani.
                                             
                                          
                                                4.
                                             
                                             
                                                Pentru un certificat medical clasa 1, determinarea lipidelor serice, inclusiv a colesterolului, este necesară la examinarea inițială și la prima examinare după vârsta de 40 de ani.
                                             
                                          
                              
                                    (b)
                                 
                                 
                                    
                                       Sistemul cardiovascular – Dispoziții generale
                                    
                                    
                                                1.
                                             
                                             
                                                Persoanele care solicită un certificat medical clasa 1 și care prezintă una dintre următoarele situații clinice sunt declarate inapte:
                                                
                                                            (i)
                                                         
                                                         
                                                            anevrism aortic abdominal suprarenal sau toracic, înainte de intervenția chirurgicală;
                                                         
                                                      
                                                            (ii)
                                                         
                                                         
                                                            valvulopatie cardiacă semnificativă funcțional sau simptomatică a oricărei valve;
                                                         
                                                      
                                                            (iii)
                                                         
                                                         
                                                            transplant de cord sau de cord/plămâni;
                                                         
                                                      
                                                            (iv)
                                                         
                                                         
                                                            cardiomiopatie hipertrofică simptomatică.
                                                         
                                                      
                                          
                                                2.
                                             
                                             
                                                Înainte de a li se analiza cererea, persoanele care solicită un certificat medical clasa 1 și care au în antecedentele patologice documentate sau cărora li s-a diagnosticat una dintre următoarele situații clinice sunt direcționate către examinatorul medical al autorității care acordă licențele:
                                                
                                                            (i)
                                                         
                                                         
                                                            boală arterială periferică, înainte sau după intervenția chirurgicală;
                                                         
                                                      
                                                            (ii)
                                                         
                                                         
                                                            anevrism al aortei toracice sau abdominale suprarenale, după intervenția chirurgicală;
                                                         
                                                      
                                                            (iii)
                                                         
                                                         
                                                            anevrism al aortei abdominale infrarenale, înainte sau după intervenția chirurgicală;
                                                         
                                                      
                                                            (iv)
                                                         
                                                         
                                                            valvulopatii cardiace nesemnificative funcțional;
                                                         
                                                      
                                                            (v)
                                                         
                                                         
                                                            după o intervenție chirurgicală la nivelul unei valve cardiace;
                                                         
                                                      
                                                            (vi)
                                                         
                                                         
                                                            anomalie a pericardului, miocardului sau endocardului;
                                                         
                                                      
                                                            (vii)
                                                         
                                                         
                                                            anomalie cardiacă congenitală, înainte sau după intervenția chirurgicală corectivă;
                                                         
                                                      
                                                            (viii)
                                                         
                                                         
                                                            sincopă vasovagală de cauză necunoscută;
                                                         
                                                      
                                                            (ix)
                                                         
                                                         
                                                            tromboză arterială sau venoasă;
                                                         
                                                      
                                                            (x)
                                                         
                                                         
                                                            embolie pulmonară;
                                                         
                                                      
                                                            (xi)
                                                         
                                                         
                                                            afecțiune cardiovasculară care necesită terapie anticoagulantă sistemică.
                                                         
                                                      
                                          
                                                3.
                                             
                                             
                                                Persoanele care solicită un certificat medical clasa 2 și care au fost diagnosticate cert ca având una dintre situațiile clinice menționate la subpunctele 1 și 2 sunt evaluate de un cardiolog înainte de a putea fi declarate apte, cu consultarea examinatorului medical al autorității care acordă licențele.
                                             
                                          
                                                4.
                                             
                                             
                                                Solicitanții cu alte afecțiuni cardiace decât cele menționate la subpunctele 1 și 2 pot fi declarați apți sub rezerva unei evaluări cardiologice încheiate cu rezultate corespunzătoare.
                                             
                                          
                              
                                    (c)
                                 
                                 
                                    
                                       Tensiunea arterială
                                    
                                    
                                                1.
                                             
                                             
                                                Tensiunea arterială a solicitanților se înregistrează la fiecare examinare.
                                             
                                          
                                                2.
                                             
                                             
                                                În cazul solicitanților a căror tensiune arterială nu este în limitele normale, afecțiunile lor cardiovasculare și tratamentul medicamentos pe care îl urmează sunt examinate suplimentar, pentru a stabili dacă pot fi declarați apți în conformitate cu subpunctele 3 și 4.
                                             
                                          
                                                3.
                                             
                                             
                                                Persoanele care solicită un certificat medical clasa 1 și care prezintă una dintre următoarele situații clinice sunt declarate inapte:
                                                
                                                            (i)
                                                         
                                                         
                                                            hipotensiune simptomatică;
                                                         
                                                      
                                                            (ii)
                                                         
                                                         
                                                            tensiune arterială care, la data examinării, depășește în mod constant 160 mmHg tensiune arterială sistolică sau 95 mmHg tensiune arterială diastolică, cu sau fără tratament.
                                                         
                                                      
                                          
                                                4.
                                             
                                             
                                                Solicitanții care au început un tratament medicamentos pentru controlul tensiunii arteriale sunt declarați inapți până la constatarea lipsei unor efecte secundare semnificative.
                                             
                                          
                              
                                    (d)
                                 
                                 
                                    
                                       Boala arterială coronariană
                                    
                                    
                                                1.
                                             
                                             
                                                Înainte de a li se analiza cererea, persoanele care solicită un certificat medical clasa 1 și care prezintă una dintre următoarele situații clinice sunt direcționate către examinatorul medical al autorității care acordă licențele și sunt supuse unei evaluări cardiologice pentru a se exclude ischemia miocardică:
                                                
                                                            (i)
                                                         
                                                         
                                                            suspiciune de ischemie miocardică;
                                                         
                                                      
                                                            (ii)
                                                         
                                                         
                                                            boală arterială coronariană minoră asimptomatică ce nu necesită tratament antianginos.
                                                         
                                                      
                                          
                                                2.
                                             
                                             
                                                Înainte de li se analiza cererea, persoanele care solicită un certificat medical clasa 2 și care prezintă una dintre situațiile clinice indicate la subpunctul 1 trebuie să treacă printr-o evaluare cardiologică ale cărei rezultate să fie corespunzătoare.
                                             
                                          
                                                3.
                                             
                                             
                                                Solicitanții care prezintă una dintre următoarele situații clinice sunt declarați inapți:
                                                
                                                            (i)
                                                         
                                                         
                                                            ischemie miocardică;
                                                         
                                                      
                                                            (ii)
                                                         
                                                         
                                                            boală arterială coronariană simptomatică;
                                                         
                                                      
                                                            (iii)
                                                         
                                                         
                                                            simptome de boală arterială coronariană controlată prin tratament medicamentos.
                                                         
                                                      
                                          
                                                4.
                                             
                                             
                                                Sunt declarate inapte persoanele care solicită eliberarea inițială a unui certificat medical clasa 1 și care au în antecedentele patologice sau cărora li s-a diagnosticat una dintre următoarele situații clinice:
                                                
                                                            (i)
                                                         
                                                         
                                                            ischemie miocardică;
                                                         
                                                      
                                                            (ii)
                                                         
                                                         
                                                            infarct miocardic;
                                                         
                                                      
                                                            (iii)
                                                         
                                                         
                                                            boală arterială coronariană tratată prin revascularizare sau prin plasare de stent.
                                                         
                                                      
                                          
                                                5.
                                             
                                             
                                                Înainte de li se analiza cererea, persoanele care solicită un certificat medical clasa 2 și care nu prezintă niciun fel de simptome în urma unui infarct miocardic sau a unei intervenții chirurgicale pentru boală arterială coronariană trebuie să treacă printr-o evaluare cardiologică ale cărei rezultate să fie corespunzătoare, cu consultarea examinatorului medical al autorității care acordă licențele. Astfel de persoane care solicită revalidarea unui certificat medical clasa 1 sunt direcționate către examinatorul medical al autorității care acordă licențele.
                                             
                                          
                              
                                    (e)
                                 
                                 
                                    
                                       Tulburări de ritm și de conducere
                                    
                                    
                                                1.
                                             
                                             
                                                Solicitanții care prezintă una dintre următoarele situații clinice sunt declarați inapți:
                                                
                                                            (i)
                                                         
                                                         
                                                            boală simptomatică a nodului sinusal;
                                                         
                                                      
                                                            (ii)
                                                         
                                                         
                                                            bloc atrioventricular complet;
                                                         
                                                      
                                                            (iii)
                                                         
                                                         
                                                            interval QT prelungit simptomatic;
                                                         
                                                      
                                                            (iv)
                                                         
                                                         
                                                            au implantat un defibrilator automat;
                                                         
                                                      
                                                            (v)
                                                         
                                                         
                                                            au implantat un stimulator ventricular antitahicardie.
                                                         
                                                      
                                          
                                                2.
                                             
                                             
                                                Înainte de a li se analiza cererea, persoanele care solicită un certificat medical clasa 1 și care suferă de tulburări cardiace majore de ritm sau de conducere, inclusiv care prezintă una dintre următoarele situații clinice, sunt direcționate către examinatorul medical al autorității care acordă licențele:
                                                
                                                            (i)
                                                         
                                                         
                                                            tulburare de ritm supraventriculară, inclusiv boală a nodului sinusal permanentă sau intermitentă, fibrilație atrială și/sau flutter atrial și pauze sinusale asimptomatice;
                                                         
                                                      
                                                            (ii)
                                                         
                                                         
                                                            bloc complet de ramură stângă;
                                                         
                                                      
                                                            (iii)
                                                         
                                                         
                                                            bloc atrioventricular Mobitz tip II;
                                                         
                                                      
                                                            (iv)
                                                         
                                                         
                                                            tahicardie cu complexe largi și/sau înguste;
                                                         
                                                      
                                                            (v)
                                                         
                                                         
                                                            preexcitație ventriculară;
                                                         
                                                      
                                                            (vi)
                                                         
                                                         
                                                            interval QT prelungit asimptomatic;
                                                         
                                                      
                                                            (vii)
                                                         
                                                         
                                                            aspect electrocardiografic compatibil cu sindromul Brugada.
                                                         
                                                      
                                          
                                                3.
                                             
                                             
                                                Înainte de a li se analiza cererea, persoanele care solicită un certificat medical clasa 2 și care prezintă una dintre situațiile clinice indicate la subpunctul 2 trebuie să treacă printr-o evaluare cardiologică ale cărei rezultate să fie corespunzătoare, cu consultarea examinatorului medical al autorității care acordă licențele.
                                             
                                          
                                                4.
                                             
                                             
                                                Solicitanții care prezintă una dintre următoarele situații clinice pot fi declarați apți sub rezerva unei evaluări cardiologice cu rezultate corespunzătoare și în absența unei alte anomalii:
                                                
                                                            (i)
                                                         
                                                         
                                                            bloc incomplet de ramură;
                                                         
                                                      
                                                            (ii)
                                                         
                                                         
                                                            bloc complet de ramură dreaptă;
                                                         
                                                      
                                                            (iii)
                                                         
                                                         
                                                            deviație axială stângă stabilă;
                                                         
                                                      
                                                            (iv)
                                                         
                                                         
                                                            bradicardie sinusală asimptomatică;
                                                         
                                                      
                                                            (v)
                                                         
                                                         
                                                            tahicardie sinusală asimptomatică;
                                                         
                                                      
                                                            (vi)
                                                         
                                                         
                                                            complexe ectopice ventriculare sau supraventriculare izolate uniforme asimptomatice;
                                                         
                                                      
                                                            (vii)
                                                         
                                                         
                                                            bloc atrioventricular gradul I;
                                                         
                                                      
                                                            (viii)
                                                         
                                                         
                                                            bloc atrioventricular Mobitz tip I.
                                                         
                                                      
                                          
                                                5.
                                             
                                             
                                                Solicitanții care au în antecedentele patologice una dintre următoarele situații clinice trebuie să treacă printr-o evaluare cardiovasculară ale cărei rezultate să fie corespunzătoare înainte de a putea fi declarați apți:
                                                
                                                            (i)
                                                         
                                                         
                                                            terapie prin ablație;
                                                         
                                                      
                                                            (ii)
                                                         
                                                         
                                                            implantare de stimulator cardiac.
                                                         
                                                      Astfel de persoane care solicită un certificat medical clasa 1 sunt direcționate către examinatorul medical al autorității care acordă licențele. Astfel de persoane care solicită un certificat medical clasa 2 sunt evaluate cu consultarea examinatorului medical al autorității care acordă licențele.
                                             
                                          
                              
                           MED.B.015   Aparatul respirator
                        
                        
                                    (a)
                                 
                                 
                                    Sunt declarați inapți solicitanții cu funcția pulmonară afectată semnificativ. Cu toate acestea, ei pot fi declarați apți după ce funcția pulmonară a fost recuperată și este corespunzătoare.
                                 
                              
                                    (b)
                                 
                                 
                                    Solicitanții unui certificat medical clasa 1 sunt supuși unor teste pulmonare funcționale și morfologice în cadrul examinării inițiale și în situația în care există indicație clinică.
                                 
                              
                                    (c)
                                 
                                 
                                    Solicitanții unui certificat medical clasa 2 sunt supuși unor teste pulmonare funcționale și morfologice în situația în care există indicație clinică.
                                 
                              
                                    (d)
                                 
                                 
                                    Solicitanții care au în antecedentele patologice sau cărora li s-a diagnosticat una dintre următoarele situații clinice trebuie să treacă printr-o evaluare respiratorie ale cărei rezultate să fie corespunzătoare înainte de a putea fi declarați apți:
                                    
                                                1.
                                             
                                             
                                                astm care necesită tratament medicamentos;
                                             
                                          
                                                2.
                                             
                                             
                                                boală inflamatorie activă la nivelul aparatului respirator;
                                             
                                          
                                                3.
                                             
                                             
                                                sarcoidoză activă;
                                             
                                          
                                                4.
                                             
                                             
                                                pneumotorax;
                                             
                                          
                                                5.
                                             
                                             
                                                sindrom de apnee în somn;
                                             
                                          
                                                6.
                                             
                                             
                                                intervenție chirurgicală toracică majoră;
                                             
                                          
                                                7.
                                             
                                             
                                                pneumectomie;
                                             
                                          
                                                8.
                                             
                                             
                                                bronhopneumopatie obstructivă cronică.
                                             
                                          Înainte de li se analiza cererea, solicitanții care au antecedente patologice sau care au fost diagnosticați cert ca având una dintre situațiile clinice indicate la subpunctele 3 și 5 trebuie să treacă printr-o evaluare cardiologică ale cărei rezultate să fie corespunzătoare.
                                 
                              
                                    (e)
                                 
                                 
                                    Evaluare aeromedicală
                                    
                                                1.
                                             
                                             
                                                Persoanele care solicită un certificat medical clasa 1 și care prezintă una dintre situațiile clinice specificate la litera (d) sunt direcționate către examinatorul medical al autorității care acordă licențele.
                                             
                                          
                                                2.
                                             
                                             
                                                Persoanele care solicită un certificat medical clasa 2 și care prezintă una dintre situațiile clinice specificate la litera (d) sunt evaluate cu consultarea examinatorului medical al autorității care acordă licențele.
                                             
                                          
                              
                                    (f)
                                 
                                 
                                    Sunt declarate inapte persoanele care solicită un certificat medical clasa 1 și care au suferit o pneumectomie.
                                 
                              
                           MED.B.020   Sistemul digestiv
                        
                        
                                    (a)
                                 
                                 
                                    Solicitanții care prezintă sechele în urma unei boli sau a unei intervenții chirurgicale la nivelul oricărei părți a tractului digestiv sau al organelor anexe, care pot cauza incapacitatea de a-și executa sarcinile în cursul unui zbor, în special orice obstrucție cauzată de strictură sau compresie, sunt declarați inapți.
                                 
                              
                                    (b)
                                 
                                 
                                    Solicitanții care suferă de hernii ce ar putea provoca simptome care generează incapacitate de zbor sunt declarați inapți.
                                 
                              
                                    (c)
                                 
                                 
                                    Solicitanții care prezintă una dintre următoarele afecțiuni ale sistemului gastrointestinal pot fi declarați apți sub rezerva unei evaluări gastrointestinale cu rezultate corespunzătoare după un tratament reușit sau după recuperarea completă în urma unei intervenții chirurgicale:
                                    
                                                1.
                                             
                                             
                                                dispepsie recurentă care necesită tratament medicamentos;
                                             
                                          
                                                2.
                                             
                                             
                                                pancreatită;
                                             
                                          
                                                3.
                                             
                                             
                                                calculi biliari simptomatici;
                                             
                                          
                                                4.
                                             
                                             
                                                diagnostic clinic sau antecedente patologice documentate de boală inflamatorie cronică a intestinului;
                                             
                                          
                                                5.
                                             
                                             
                                                după intervenții chirurgicale la nivelul tractului digestiv sau al anexelor sale, inclusiv intervenții chirurgicale care implică excizia totală sau parțială sau o plastie a oricăruia dintre aceste organe.
                                             
                                          
                              
                                    (d)
                                 
                                 
                                    Evaluare aeromedicală
                                    
                                                1.
                                             
                                             
                                                Persoanele care solicită un certificat medical clasa 1 și care sunt diagnosticate cu una dintre situațiile clinice specificate la litera (c) subpunctele 2, 4 și 5 sunt direcționate către examinatorul medical al autorității care acordă licențele.
                                             
                                          
                                                2.
                                             
                                             
                                                Aptitudinea din punct de vedere medical a persoanelor care solicită un certificat medical clasa 2 și care au fost diagnosticate cu una dintre situațiile clinice specificate la litera (c) subpunctul 2 este evaluată cu consultarea examinatorului medical al autorității care acordă licențele.
                                             
                                          
                              
                           MED.B.025   Sistemul metabolic și sistemul endocrin
                        
                        
                                    (a)
                                 
                                 
                                    Solicitanții care suferă de o afecțiune metabolică, nutrițională sau endocrină pot fi declarați apți dacă se demonstrează stabilitatea afecțiunii și dacă evaluarea aeromedicală are rezultate corespunzătoare.
                                 
                              
                                    (b)
                                 
                                 
                                    
                                       Diabetul zaharat
                                    
                                    
                                                1.
                                             
                                             
                                                Solicitanții cu diabet zaharat insulino-dependent sunt declarați inapți.
                                             
                                          
                                                2.
                                             
                                             
                                                Solicitanții cu diabet zaharat non-insulino-dependent sunt declarați inapți, cu excepția cazului în care se poate demonstra că glicemia este sub control și se menține stabilă.
                                             
                                          
                              
                                    (c)
                                 
                                 
                                    
                                       Evaluare aeromedicală
                                    
                                    
                                                1.
                                             
                                             
                                                Persoanele care solicită un certificat medical clasa 1 și care necesită alt tratament medicamentos decât insulina pentru controlul glicemiei sunt direcționate către examinatorul medical al autorității care acordă licențele.
                                             
                                          
                                                2.
                                             
                                             
                                                Aptitudinea din punct de vedere medical a persoanelor care solicită un certificat medical clasa 2 și care necesită alt tratament medicamentos decât insulina pentru controlul glicemiei se evaluează cu consultarea examinatorului medical al autorității care acordă licențele.
                                             
                                          
                              
                           MED.B.030   Hematologie
                        
                        
                                    (a)
                                 
                                 
                                    Persoanele care solicită un certificat medical clasa 1 sunt supuse unui test de hemoglobină la fiecare examinare aeromedicală.
                                 
                              
                                    (b)
                                 
                                 
                                    Solicitanții cu o afecțiune hematologică pot fi declarați apți dacă evaluarea aeromedicală are rezultate corespunzătoare.
                                 
                              
                                    (c)
                                 
                                 
                                    Persoanele care solicită un certificat medical clasa 1 și care prezintă una dintre următoarele afecțiuni hematologice sunt direcționate către examinatorul medical al autorității care acordă licențele:
                                    
                                                1.
                                             
                                             
                                                hemoglobină anormală, inclusiv, dar fără a se limita la anemie, eritrocitoză sau hemoglobinopatie;
                                             
                                          
                                                2.
                                             
                                             
                                                adenopatii semnificative;
                                             
                                          
                                                3.
                                             
                                             
                                                splenomegalie;
                                             
                                          
                                                4.
                                             
                                             
                                                tulburări de coagulare, hemoragie sau tromboză;
                                             
                                          
                                                5.
                                             
                                             
                                                leucemie.
                                             
                                          
                              
                                    (d)
                                 
                                 
                                    Aptitudinea din punct de vedere medical a persoanelor care solicită un certificat medical clasa 2 și care prezintă una dintre afecțiunile hematologice specificate la litera (c) subpunctele 4 și 5 este evaluată cu consultarea examinatorului medical al autorității care acordă licențele.
                                 
                              
                           MED.B.035   Sistemul genito-urinar
                        
                        
                                    (a)
                                 
                                 
                                    Fiecare examinare aeromedicală trebuie să includă analiza urinei. Sunt declarați inapți solicitanții a căror urină conține elemente anormale considerate a fi cu semnificație patologică care ar putea genera un grad de incapacitate funcțională ce ar putea pune în pericol exercitarea în condiții de siguranță a privilegiilor licenței în cauză sau ar putea determina brusc incapacitatea solicitantului de a-și exercita privilegiile respective.
                                 
                              
                                    (b)
                                 
                                 
                                    Sunt declarați inapți solicitanții cu sechele în urma unei boli sau a unei intervenții chirurgicale la nivelul aparatului genito-urinar sau al anexelor sale, care ar putea duce la incapacitate, în special orice obstrucție cauzată de strictură sau de compresie.
                                 
                              
                                    (c)
                                 
                                 
                                    Solicitanții cărora li s-a diagnosticat sau care au în antecedentele patologice una dintre următoarele situații clinice pot fi declarați apți dacă evaluarea genito-urinară are rezultate corespunzătoare, după caz:
                                    
                                                1.
                                             
                                             
                                                boli renale;
                                             
                                          
                                                2.
                                             
                                             
                                                unul sau mai mulți calculi urinari sau, în antecedentele patologice, colică renală.
                                             
                                          
                              
                                    (d)
                                 
                                 
                                    Sunt declarați inapți solicitanții care au fost supuși unei intervenții chirurgicale majore la nivelul aparatului genito-urinar sau al anexelor sale, care implică excizia totală sau parțială sau o plastie a organelor lor. Ei pot fi însă declarați apți după recuperarea completă.
                                 
                              
                                    (e)
                                 
                                 
                                    Persoanele care solicită un certificat medical clasa 1 vizate de literele (c) și (d) sunt direcționate către examinatorul medical al autorității care acordă licențele.
                                 
                              
                           MED.B.040   Bolile infecțioase
                        
                        
                                    (a)
                                 
                                 
                                    Solicitanții sunt declarați inapți dacă li s-a diagnosticat clinic sau dacă au în antecedentele patologice o boală infecțioasă care ar putea pune în pericol exercitarea în siguranță a privilegiilor asociate licenței.
                                 
                              
                                    (b)
                                 
                                 
                                    Solicitanții infectați cu HIV pot fi declarați apți dacă evaluarea aeromedicală are rezultate corespunzătoare. Astfel de persoane care solicită un certificat medical clasa 1 sunt direcționate către examinatorul medical al autorității care acordă licențele.
                                 
                              
                           MED.B.045   Obstetrică și ginecologie
                        
                        
                                    (a)
                                 
                                 
                                    Sunt declarate inapte solicitantele care au suferit o intervenție chirurgicală ginecologică majoră. Ele pot fi însă declarate apte după recuperarea completă.
                                 
                              
                                    (b)
                                 
                                 
                                    
                                       Sarcină
                                    
                                    
                                                1.
                                             
                                             
                                                În caz de sarcină, o solicitantă poate continua să își exercite privilegiile până la sfârșitul celei de a 26-a săptămâni de sarcină numai dacă AeMC sau AME consideră că este aptă în acest sens.
                                             
                                          
                                                2.
                                             
                                             
                                                În cazul titularelor de certificate medicale clasa 1 care sunt însărcinate, se aplică o limitare OML. În pofida dispozițiilor de la punctul MED.B.001, într-un astfel de caz, limitarea OML poate fi impusă și ridicată de AeMC sau de AME.
                                             
                                          
                                                3.
                                             
                                             
                                                O solicitantă își poate relua exercitarea privilegiilor după recuperarea în urma nașterii.
                                             
                                          
                              
                           MED.B.050   Sistemul musculo-scheletic
                        
                        
                                    (a)
                                 
                                 
                                    Sunt declarați inapți solicitanții care nu au o înălțime în poziție șezut, o lungime a membrelor superioare și inferioare și o forță musculară suficiente pentru exercitarea în condiții de siguranță a privilegiilor asociate licenței. Cu toate acestea, dacă înălțimea lor în poziție șezut, lungimea membrelor superioare și inferioare și forța lor musculară sunt suficiente pentru exercitarea în condiții de siguranță a privilegiilor pe un anumit tip de aeronavă, iar acest fapt se poate demonstra, dacă este necesar, printr-o probă de zbor medicală sau printr-o probă de zbor pe un simulator, solicitanții pot fi declarați apți, iar privilegiile lor se limitează în consecință.
                                 
                              
                                    (b)
                                 
                                 
                                    Sunt declarați inapți solicitanții care nu prezintă funcții corespunzătoare ale sistemului musculo-scheletic, astfel încât să poată exercita în siguranță privilegiile asociate licenței. Cu toate acestea, dacă funcțiile sistemului lor musculo-scheletic sunt corespunzătoare pentru exercitarea în condiții de siguranță a privilegiilor pe un anumit tip de aeronavă, iar acest fapt se poate demonstra, dacă este necesar, printr-o probă de zbor medicală sau printr-o probă de zbor pe un simulator, solicitanții pot fi declarați apți, iar privilegiile lor se limitează în consecință.
                                 
                              
                                    (c)
                                 
                                 
                                    În cazul în care, în urma evaluărilor menționate la literele (a) și (b), apar îndoieli, persoanele care solicită un certificat medical clasa 1 sunt direcționate către examinatorul medical al autorității care acordă licențele, iar persoanele care solicită un certificat medical clasa 2 sunt evaluate cu consultarea examinatorului medical al autorității care acordă licențele.
                                 
                              
                           MED.B.055   Sănătatea mintală
                        
                        
                                    (a)
                                 
                                 
                                    În cadrul examinării aeromedicale inițiale pentru certificatele medicale clasa 1 se face o evaluare completă a sănătății mintale.
                                 
                              
                                    (b)
                                 
                                 
                                    În cadrul examinării aeromedicale inițiale pentru certificatele medicale clasa 1 se fac teste de depistare a consumului de alcool și de droguri.
                                 
                              
                                    (c)
                                 
                                 
                                    Solicitanții care suferă de tulburări psihice sau comportamentale cauzate de consumul sau consumul impropriu de alcool ori de alte substanțe psihoactive sunt declarați inapți până la recuperarea acestora și încetarea dependenței sau a consumului impropriu de substanțe psihoactive și sub rezerva unei evaluări psihiatrice încheiate cu rezultate corespunzătoare după un tratament reușit.
                                 
                              
                                    (d)
                                 
                                 
                                    Solicitanții cărora li s-a diagnosticat clinic sau care au în antecedentele patologice documentate una dintre următoarele afecțiuni psihiatrice trebuie să treacă printr-o evaluare psihiatrică ale cărei rezultate să fie corespunzătoare înainte de a putea fi declarați apți:
                                    
                                                1.
                                             
                                             
                                                tulburări ale dispoziției;
                                             
                                          
                                                2.
                                             
                                             
                                                tulburări nevrotice;
                                             
                                          
                                                3.
                                             
                                             
                                                tulburări de personalitate;
                                             
                                          
                                                4.
                                             
                                             
                                                tulburări psihice sau comportamentale;
                                             
                                          
                                                5.
                                             
                                             
                                                consumul impropriu al unei substanțe psihoactive.
                                             
                                          
                              
                                    (e)
                                 
                                 
                                    Sunt declarați inapți solicitanții care au în antecedentele patologice documentate acte singulare sau repetate de automutilare deliberată sau tentative de suicid. Ei pot fi însă declarați apți după o evaluare psihiatrică încheiată cu rezultate corespunzătoare.
                                 
                              
                                    (f)
                                 
                                 
                                    Evaluare aeromedicală
                                    
                                                1.
                                             
                                             
                                                Persoanele care solicită un certificat medical clasa 1 și care prezintă una dintre situațiile clinice specificate la litera (c), (d) sau (e) sunt direcționate către examinatorul medical al autorității care acordă licențele.
                                             
                                          
                                                2.
                                             
                                             
                                                Aptitudinea din punct de vedere medical a persoanelor care solicită un certificat medical clasa 2 și care prezintă una dintre situațiile clinice specificate la litera (c), (d) sau (e) este evaluată cu consultarea examinatorului medical al autorității care acordă licențele.
                                             
                                          
                              
                                    (g)
                                 
                                 
                                    Sunt declarați inapți solicitanții care au în antecedentele patologice documentate sau cărora li s-a diagnosticat clinic schizofrenie, tulburare schizotipală sau paranoidă.
                                 
                              
                           MED.B.065   Neurologie
                        
                        
                                    (a)
                                 
                                 
                                    Sunt declarați inapți solicitanții cărora li s-a diagnosticat clinic sau care au în antecedentele patologice documentate una dintre următoarele situații clinice:
                                    
                                                1.
                                             
                                             
                                                epilepsie, cu excepția cazurilor menționate la litera (b) subpunctele 1 și 2;
                                             
                                          
                                                2.
                                             
                                             
                                                episoade recurente de tulburare a stării de conștiență de cauză necunoscută.
                                             
                                          
                              
                                    (b)
                                 
                                 
                                    Solicitanții cărora li s-a diagnosticat clinic sau care au în antecedentele patologice documentate una dintre următoarele situații clinice trebuie supuși unei evaluări suplimentare înainte de a putea fi declarați apți:
                                    
                                                1.
                                             
                                             
                                                epilepsie fără crize după vârsta de 5 ani;
                                             
                                          
                                                2.
                                             
                                             
                                                epilepsie fără crize și fără tratament timp de peste 10 ani;
                                             
                                          
                                                3.
                                             
                                             
                                                anomalii EEG epileptiforme și unde lente focale;
                                             
                                          
                                                4.
                                             
                                             
                                                boală progresivă sau neprogresivă a sistemului nervos;
                                             
                                          
                                                5.
                                             
                                             
                                                boală inflamatorie a sistemului nervos central sau periferic;
                                             
                                          
                                                6.
                                             
                                             
                                                migrenă;
                                             
                                          
                                                7.
                                             
                                             
                                                episod singular de tulburare a stării de conștiență de cauză necunoscută;
                                             
                                          
                                                8.
                                             
                                             
                                                pierderea cunoștinței în urma unui traumatism cranian;
                                             
                                          
                                                9.
                                             
                                             
                                                leziune encefalică penetrantă;
                                             
                                          
                                                10.
                                             
                                             
                                                leziuni ale nervilor periferici sau spinali;
                                             
                                          
                                                11.
                                             
                                             
                                                boli ale sistemului nervos cauzate de insuficiențe vasculare care includ evenimente hemoragice și ischemice.
                                             
                                          Persoanele care solicită un certificat medical clasa 1 sunt direcționate către examinatorul medical al autorității care acordă licențele. Aptitudinea din punct de vedere medical a persoanelor care solicită un certificat medical clasa 2 este evaluată cu consultarea examinatorului medical al autorității care acordă licențele.
                                 
                              
                           MED.B.070   Sistemul vizual
                        
                        
                                    (a)
                                 
                                 
                                    
                                       Examinarea
                                    
                                    
                                                1.
                                             
                                             
                                                Pentru un certificat medical clasa 1:
                                                
                                                            (i)
                                                         
                                                         
                                                            în cadrul examinării inițiale se face un examen oftalmologic complet, care este efectuat ori de câte ori există indicație clinică și, periodic, în funcție de refracție și de performanța funcțională a ochiului;
                                                         
                                                      
                                                            (ii)
                                                         
                                                         
                                                            în cadrul tuturor examinărilor în vederea revalidării și a reînnoirii certificatului medical se face un examen oftalmologic de rutină.
                                                         
                                                      
                                          
                                                2.
                                             
                                             
                                                Pentru un certificat medical clasa 2:
                                                
                                                            (i)
                                                         
                                                         
                                                            în cadrul examinării inițiale și în cadrul tuturor examinărilor în vederea revalidării și a reînnoirii certificatului medical se face un examen oftalmologic de rutină;
                                                         
                                                      
                                                            (ii)
                                                         
                                                         
                                                            se efectuează un examen oftalmologic complet atunci când există indicație clinică.
                                                         
                                                      
                                          
                              
                                    (b)
                                 
                                 
                                    
                                       Acuitatea vizuală
                                    
                                    
                                                1.
                                             
                                             
                                                Pentru un certificat medical clasa 1:
                                                
                                                            (i)
                                                         
                                                         
                                                            acuitatea vizuală la distanță, cu sau fără corecție, trebuie să fie de cel puțin 6/9 (0,7) la fiecare ochi, separat, iar acuitatea vizuală binoculară trebuie să fie de cel puțin 6/6 (1,0);
                                                         
                                                      
                                                            (ii)
                                                         
                                                         
                                                            la examinarea inițială, sunt declarați inapți solicitanții cu vedere sub standard la un ochi;
                                                         
                                                      
                                                            (iii)
                                                         
                                                         
                                                            la examinările în vederea revalidării și a reînnoirii, în pofida dispozițiilor de la litera (b) subpunctul 1(i), solicitanții cu vedere sub standard dobândită la un ochi sau cu vedere monoculară dobândită sunt direcționați către examinatorul medical al autorității care acordă licențele și pot fi declarați apți sub rezerva efectuării unui examen oftalmologic încheiat cu rezultate corespunzătoare.
                                                         
                                                      
                                          
                                                2.
                                             
                                             
                                                Pentru un certificat medical clasa 2:
                                                
                                                            (i)
                                                         
                                                         
                                                            acuitatea vizuală la distanță, cu sau fără corecție, trebuie să fie de cel puțin 6/12 (0,5) la fiecare ochi, separat, iar acuitatea vizuală binoculară trebuie să fie de cel puțin 6/9 (0,7);
                                                         
                                                      
                                                            (ii)
                                                         
                                                         
                                                            În pofida dispozițiilor de la litera (b) subpunctul 2(i), solicitanții cu vedere sub standard la un ochi sau cu vedere monoculară pot fi declarați apți, cu consultarea examinatorului medical al autorității care acordă licențele, sub rezerva efectuării unui examen oftalmologic încheiat cu rezultate corespunzătoare.
                                                         
                                                      
                                          
                                                3.
                                             
                                             
                                                Solicitanții trebuie să fie capabili să citească un grafic N5 sau unul echivalent de la 30-50 cm și un grafic N14 sau unul echivalent de la 100 cm, dacă este necesar, cu corecție.
                                             
                                          
                              
                                    (c)
                                 
                                 
                                    
                                       Viciul de refracție și anizometropia
                                    
                                    
                                                1.
                                             
                                             
                                                Solicitanții cu vicii de refracție sau cu anizometropie pot fi declarați apți sub rezerva efectuării unui examen oftalmologic încheiat cu rezultate corespunzătoare.
                                             
                                          
                                                2.
                                             
                                             
                                                În pofida dispozițiilor de la litera (c) subpunctul 1, persoanele care solicită un certificat medical clasa 1 și care prezintă una dintre următoarele situații clinice sunt direcționate către examinatorul medical al autorității care acordă licențele și pot fi declarate apte sub rezerva efectuării unui examen oftalmologic încheiat cu rezultate corespunzătoare:
                                                
                                                            (i)
                                                         
                                                         
                                                            miopie mai mare de –6,0 dioptrii;
                                                         
                                                      
                                                            (ii)
                                                         
                                                         
                                                            astigmatism mai mare de 2,0 dioptrii;
                                                         
                                                      
                                                            (iii)
                                                         
                                                         
                                                            anizometropie mai mare de 2,0 dioptrii.
                                                         
                                                      
                                          
                                                3.
                                             
                                             
                                                În pofida dispozițiilor de la litera (c) subpunctul 1, persoanele care solicită un certificat medical clasa 1 și care au hipermetropie mai mare de + 5,0 dioptrii sunt direcționate către evaluatorul medical al autorității care acordă licențele și pot fi declarate apte sub rezerva efectuării unui examen oftalmologic încheiat cu rezultate corespunzătoare, cu condiția să existe rezerve fuzionale adecvate, presiune intraoculară normală și unghiuri anterioare normale și să nu fi fost demonstrată nicio patologie semnificativă. În pofida dispozițiilor de la litera (b) subpunctul 1(i), acuitatea vizuală corectată a fiecărui ochi trebuie să fie de 6/6 sau mai mare.
                                             
                                          
                                                4.
                                             
                                             
                                                Solicitanții cu un diagnostic clinic de keratoconus pot fi declarați apți sub rezerva unei examinări efectuate de un medic oftalmolog și încheiate cu rezultate corespunzătoare. Astfel de persoane care solicită un certificat medical clasa 1 sunt direcționate către examinatorul medical al autorității care acordă licențele.
                                             
                                          
                              
                                    (d)
                                 
                                 
                                    
                                       Vederea binoculară
                                    
                                    
                                                1.
                                             
                                             
                                                Persoanele care solicită un certificat medical clasa 1 sunt declarate inapte dacă nu au o vedere binoculară care să se încadreze în limite normale și dacă respectiva situație clinică ar putea pune în pericol exercitarea în siguranță a privilegiilor asociate licenței, luând în considerare orice măsuri corective corespunzătoare, dacă este cazul.
                                             
                                          
                                                2.
                                             
                                             
                                                Solicitanții cu diplopie sunt declarați inapți.
                                             
                                          
                              
                                    (e)
                                 
                                 
                                    
                                       Câmpurile vizuale
                                    
                                    Persoanele care solicită un certificat medical clasa 1 sunt declarate inapte dacă nu au câmpuri vizuale care să se încadreze în limite normale și dacă respectiva situație clinică ar putea pune în pericol exercitarea în siguranță a privilegiilor asociate licenței, luând în considerare orice măsuri corective corespunzătoare, dacă este cazul.
                                 
                              
                                    (f)
                                 
                                 
                                    
                                       Intervențiile chirurgicale la ochi
                                    
                                    Sunt declarați inapți solicitanții care au suferit o intervenție chirurgicală la ochi. Ei pot fi însă declarați apți după recuperarea completă a funcției lor vizuale și sub rezerva efectuării unui examen oftalmologic încheiat cu rezultate corespunzătoare.
                                 
                              
                                    (g)
                                 
                                 
                                    
                                       Ochelari și lentile de contact
                                    
                                    
                                                1.
                                             
                                             
                                                Dacă se obține doar prin corecție o funcție vizuală corespunzătoare, ochelarii sau lentilele de contact trebuie să asigure o funcție vizuală optimă, trebuie să fie bine tolerate și potrivite utilizării în aviație.
                                             
                                          
                                                2.
                                             
                                             
                                                Pentru a îndeplini cerințele privind acuitatea vizuală atunci când se exercită privilegiile asociate licenței (licențelor) aplicabile, se utilizează o singură pereche de ochelari.
                                             
                                          
                                                3.
                                             
                                             
                                                Pentru vederea la distanță, solicitantul trebuie să poarte ochelari sau lentile de contact atunci când exercită privilegiile asociate licenței (licențelor) aplicabile.
                                             
                                          
                                                4.
                                             
                                             
                                                Pentru vederea de aproape, solicitantul trebuie să aibă la dispoziție o pereche de ochelari atunci când exercită privilegiile asociate licenței (licențelor) aplicabile.
                                             
                                          
                                                5.
                                             
                                             
                                                O pereche de ochelari de corecție de rezervă, pentru vederea la distanță sau de aproape, după caz, trebuie să fie disponibilă pentru utilizare imediată atunci când se exercită privilegiile asociate licenței (licențelor) aplicabile.
                                             
                                          
                                                6.
                                             
                                             
                                                În cazul în care solicitantul poartă lentile de contact atunci când exercită privilegiile asociate licenței (licențelor) aplicabile, acestea trebuie să fie pentru vedere la distanță, monofocale, incolore și bine tolerate.
                                             
                                          
                                                7.
                                             
                                             
                                                Solicitanții cu vicii de refracție severe trebuie să utilizeze lentile de contact sau lentile de ochelari cu indice ridicat.
                                             
                                          
                                                8.
                                             
                                             
                                                Nu se utilizează lentilele ortokeratologice.
                                             
                                          
                              
                           MED.B.075   Vederea cromatică
                        
                        
                                    (a)
                                 
                                 
                                    Sunt declarați inapți solicitanții care nu pot să facă dovada capacității de a percepe cu ușurință culorile necesare pentru exercitarea în condiții de siguranță a privilegiilor asociate licenței.
                                 
                              
                                    (b)
                                 
                                 
                                    
                                       Examinare și evaluare
                                    
                                    
                                                1.
                                             
                                             
                                                Solicitanții sunt supuși testului Ishihara pentru eliberarea inițială a certificatului medical. Solicitanții care trec acest test pot fi declarați apți.
                                             
                                          
                                                2.
                                             
                                             
                                                Pentru un certificat medical clasa 1:
                                                
                                                            (i)
                                                         
                                                         
                                                            Solicitanții care nu trec testul Ishihara sunt direcționați către examinatorul medical al autorității care acordă licențele și sunt supuși unor teste suplimentare de percepție a culorilor pentru a se stabili dacă au acuitate cromatică.
                                                         
                                                      
                                                            (ii)
                                                         
                                                         
                                                            Solicitanții trebuie să aibă vedere normală tricromatică sau să distingă corect culorile.
                                                         
                                                      
                                                            (iii)
                                                         
                                                         
                                                            Solicitanții care nu trec testele suplimentare de percepție a culorilor sunt declarați inapți.
                                                         
                                                      
                                          
                                                3.
                                             
                                             
                                                Pentru un certificat medical clasa 2:
                                                
                                                            (i)
                                                         
                                                         
                                                            Solicitanții care nu trec testul Ishihara sunt supuși unor teste suplimentare de percepție a culorilor pentru a se stabili dacă au acuitate cromatică.
                                                         
                                                      
                                                            (ii)
                                                         
                                                         
                                                            Solicitanților care nu percep în mod corespunzător culorile li se limitează exercitarea privilegiilor licenței aplicabile doar la zborul pe timp de zi.
                                                         
                                                      
                                          
                              
                           MED.B.080   Otorinolaringologie (ORL)
                        
                        
                                    (a)
                                 
                                 
                                    
                                       Examinarea
                                    
                                    
                                                1.
                                             
                                             
                                                La fiecare examinare se testează auzul solicitanților.
                                                
                                                            (i)
                                                         
                                                         
                                                            Pentru un certificat medical clasa 1 și pentru un certificat medical clasa 2 atunci când la licența deținută trebuie adăugată o calificare de zbor instrumental sau o calificare de zbor instrumental pe rută, auzul se testează prin metoda audiometriei cu tonuri pure în cadrul examinării inițiale, apoi o dată la cinci ani până când titularul licenței împlinește vârsta de 40 de ani, iar, după această vârstă, o dată la doi ani.
                                                         
                                                      
                                                            (ii)
                                                         
                                                         
                                                            Atunci când persoanele care solicită eliberarea inițială a unui certificat medical sunt testate cu un audiometru cu tonuri pure, deficitul auditiv trebuie să nu depășească 35 dB pentru niciuna dintre frecvențele 500, 1 000 sau 2 000 Hz ori 50 dB pentru 3 000 Hz, la niciuna dintre urechi, luate separat. Solicitanții revalidării sau reînnoirii unui certificat medical care prezintă un deficit auditiv mai mare trebuie să demonstreze că au o capacitate auditivă funcțională corespunzătoare.
                                                         
                                                      
                                          
                                                2.
                                             
                                             
                                                Pentru eliberarea inițială a certificatului medical clasa 1 se efectuează un examen ORL complet, iar, ulterior, periodic, dacă există indicație clinică.
                                             
                                          
                              
                                    (b)
                                 
                                 
                                    Solicitanții care prezintă una dintre următoarele situații clinice sunt supuși unor examinări medicale suplimentare pentru a se determina dacă respectiva situație clinică nu influențează exercitarea în condiții de siguranță a privilegiilor asociate licenței (licențelor) aplicabile:
                                    
                                                1.
                                             
                                             
                                                hipoacuzie;
                                             
                                          
                                                2.
                                             
                                             
                                                boală activă a urechii interne sau medii;
                                             
                                          
                                                3.
                                             
                                             
                                                perforație necicatrizată sau disfuncție a membranei (membranelor) timpanului;
                                             
                                          
                                                4.
                                             
                                             
                                                disfuncție a trompei (trompelor) lui Eustache;
                                             
                                          
                                                5.
                                             
                                             
                                                tulburare a funcției vestibulare;
                                             
                                          
                                                6.
                                             
                                             
                                                obstrucționare considerabilă a foselor nazale;
                                             
                                          
                                                7.
                                             
                                             
                                                disfuncție sinusală;
                                             
                                          
                                                8.
                                             
                                             
                                                malformație majoră sau infecție majoră la nivelul cavității bucale sau al tractului respirator superior;
                                             
                                          
                                                9.
                                             
                                             
                                                afectare considerabilă a vorbirii sau a vocii;
                                             
                                          
                                                10.
                                             
                                             
                                                orice sechele în urma unei intervenții chirurgicale la nivelul urechii interne sau medii.
                                             
                                          
                              
                                    (c)
                                 
                                 
                                    
                                       Evaluare aeromedicală
                                    
                                    
                                                1.
                                             
                                             
                                                Persoanele care solicită un certificat medical clasa 1 și care prezintă una dintre situațiile clinice specificate la litera (b) subpunctele 1, 4 și 5 sunt direcționate către examinatorul medical al autorității care acordă licențele.
                                             
                                          
                                                2.
                                             
                                             
                                                Aptitudinea din punct de vedere medical a persoanelor care solicită un certificat medical clasa 2 și care prezintă una dintre situațiile clinice specificate la litera (b) subpunctele 4 și 5 este evaluată cu consultarea examinatorului medical al autorității care acordă licențele.
                                             
                                          
                                                3.
                                             
                                             
                                                Aptitudinea din punct de vedere medical a persoanelor care solicită un certificat medical clasa 2 pentru a adăuga la licența deținută o calificare de zbor instrumental sau o calificare de zbor instrumental pe rută și care prezintă una dintre situațiile clinice specificate la litera (b) subpunctul 1 este evaluată cu consultarea examinatorului medical al autorității care acordă licențele.
                                             
                                          
                              
                           MED.B.085   Dermatologie
                        
                        Solicitanții sunt declarați inapți dacă prezintă o afecțiune dermatologică confirmată care ar putea pune în pericol exercitarea în siguranță a privilegiilor asociate licenței.
                        
                           MED.B.090   Oncologie
                        
                        
                                    (a)
                                 
                                 
                                    Solicitanții cu tumori maligne primare sau secundare trebuie supuși unei evaluări oncologice care să aibă rezultate corespunzătoare înainte de a li se analiza cererea. Astfel de persoane care solicită un certificat medical clasa 1 sunt direcționate către examinatorul medical al autorității care acordă licențele. Astfel de persoane care solicită un certificat medical clasa 2 sunt evaluate cu consultarea examinatorului medical al autorității care acordă licențele.
                                 
                              
                                    (b)
                                 
                                 
                                    Sunt declarați inapți solicitanții care au în antecedentele patologice documentate sau cărora li s-a diagnosticat clinic o tumoră malignă intracerebrală.
                                 
                              
                           SECȚIUNEA 3
                        
                        
                           
                              Cerințe specifice privind certificatele medicale LAPL
                           
                        
                        
                           MED.B.095   Examinarea și evaluarea medicală persoanelor care solicită certificate medicale LAPL
                        
                        
                                    (a)
                                 
                                 
                                    Persoanele care solicită un certificat medical LAPL sunt evaluate pe baza celor mai bune practici de medicină aeronautică.
                                 
                              
                                    (b)
                                 
                                 
                                    Trebuie acordată o atenție specială antecedentelor patologice complete ale solicitantului.
                                 
                              
                                    (c)
                                 
                                 
                                    Evaluarea inițială, toate reevaluările ulterioare efectuate după ce titularul licenței împlinește vârsta de 50 de ani și orice evaluări efectuate în cazul în care examinatorul nu are la dispoziție antecedentele patologice ale solicitantului trebuie să cuprindă cel puțin toate elementele indicate în continuare:
                                    
                                                1.
                                             
                                             
                                                examen clinic;
                                             
                                          
                                                2.
                                             
                                             
                                                tensiune arterială;
                                             
                                          
                                                3.
                                             
                                             
                                                test de urină;
                                             
                                          
                                                4.
                                             
                                             
                                                acuitate vizuală;
                                             
                                          
                                                5.
                                             
                                             
                                                acuitate auditivă.
                                             
                                          
                              
                                    (d)
                                 
                                 
                                    După evaluarea inițială, reevaluările ulterioare până când titularul licenței împlinește vârsta de 50 de ani trebuie să cuprindă cel puțin ambele elemente indicate în continuare:
                                    
                                                1.
                                             
                                             
                                                o evaluare a antecedentelor patologice ale titularului LAPL;
                                             
                                          
                                                2.
                                             
                                             
                                                elementele specificate la litera (c), în măsura în care sunt considerate necesare de către AeMC, AME sau MG în conformitate cu cele mai bune practici de medicină aeronautică.”
                                             
                                          
                              
                  
                        2.
                     
                     
                        Subpartea D se înlocuiește cu următorul text:
                        „SUBPARTEA D
                        
                           
                              EXAMINATORII AEROMEDICALI, MEDICII GENERALIȘTI, MEDICII SPECIALIȘTI ÎN MEDICINA MUNCII
                           
                        
                        
                           SECȚIUNEA 1
                        
                        
                           
                              Examinatorii aeromedicali
                           
                        
                        
                           MED.D.001   Privilegii
                        
                        
                                    (a)
                                 
                                 
                                    Privilegiile titularilor unui certificat de examinator aeromedical (AME) constau în eliberarea, revalidarea și reînnoirea certificatelor medicale clasa 2 și a certificatelor medicale LAPL, precum și în efectuarea examinărilor și evaluărilor medicale relevante.
                                 
                              
                                    (b)
                                 
                                 
                                    Titularii unui certificat de AME pot solicita o extindere a privilegiilor lor pentru a include examinările medicale în vederea revalidării și a reînnoirii certificatelor medicale clasa 1, sub rezerva respectării cerințelor prevăzute la punctul MED.D.015.
                                 
                              
                                    (c)
                                 
                                 
                                    Privilegiile titularului unui certificat de AME menționate la literele (a) și (b) includ privilegiile de a desfășura examinări și evaluări aeromedicale ale membrilor echipajului de cabină și de a întocmi rapoartele medicale aferente pentru membrii echipajului de cabină, după caz, în conformitate cu prezenta anexă (partea MED).
                                 
                              
                                    (d)
                                 
                                 
                                    Sfera privilegiilor titularului unui certificat de AME și orice condiție asociată sunt menționate în respectivul certificat.
                                 
                              
                                    (e)
                                 
                                 
                                    Titularul unui certificat de AME trebuie să nu dețină niciodată mai mult de un certificat de AME eliberat în conformitate cu prezentul regulament.
                                 
                              
                                    (f)
                                 
                                 
                                    Titularii unui certificat de AME efectuează examinări și evaluări aeromedicale numai pe teritoriul statului membru care le-a eliberat certificatul de AME, cu excepția cazului în care aceștia au parcurs toți pașii următori:
                                    
                                                1.
                                             
                                             
                                                au primit acordul altui stat membru vizat de a-și exercita activitățile profesionale în calitate de medici specialiști;
                                             
                                          
                                                2.
                                             
                                             
                                                au informat autoritatea competentă a acelui alt stat membru cu privire la intenția lor de a efectua evaluări și examinări aeromedicale și de a elibera certificate medicale în cadrul sferei privilegiilor de AME;
                                             
                                          
                                                3.
                                             
                                             
                                                au primit instrucțiuni din partea autorității competente a acelui alt stat membru.
                                             
                                          
                              
                           MED.D.005   Solicitarea unui certificat
                        
                        
                                    (a)
                                 
                                 
                                    Cererea de eliberare a unui certificat de AME sau de extindere a privilegiilor unui certificat de AME se realizează în forma și modul specificate de autoritatea competentă.
                                 
                              
                                    (b)
                                 
                                 
                                    Solicitanții unui certificat de AME trebuie să prezinte autorității competente:
                                    
                                                1.
                                             
                                             
                                                datele lor personale și adresa lor profesională;
                                             
                                          
                                                2.
                                             
                                             
                                                documente care să ateste că respectă cerințele stabilite la punctul MED.D.010, inclusiv dovada absolvirii unui curs de pregătire în domeniul medicinei aeronautice corespunzător privilegiilor pe care le solicită;
                                             
                                          
                                                3.
                                             
                                             
                                                o declarație scrisă conform căreia, odată ce certificatul de AME a fost eliberat, AME va elibera certificatele medicale pe baza cerințelor prevăzute în prezentul regulament.
                                             
                                          
                              
                                    (c)
                                 
                                 
                                    În cazul în care AME efectuează examinări aeromedicale în mai multe locuri, aceștia trebuie să prezinte autorității competente informații relevante privind toate punctele și centrele de lucru.
                                 
                              
                           MED.D.010   Cerințe privind eliberarea unui certificat de AME
                        
                        Solicitanților li se eliberează un certificat de AME dacă îndeplinesc toate condițiile de mai jos:
                        
                                    (a)
                                 
                                 
                                    sunt pe deplin calificați și autorizați să practice medicina și dețin dovada absolvirii unei pregătiri medicale de specialitate;
                                 
                              
                                    (b)
                                 
                                 
                                    au absolvit un curs de bază în domeniul medicinei aeronautice, care include pregătire practică în ceea ce privește metodele de examinare și evaluările aeromedicale;
                                 
                              
                                    (c)
                                 
                                 
                                    au demonstrat autorității competente că:
                                    
                                                1.
                                             
                                             
                                                dețin facilități adecvate, proceduri, documentație și echipament funcțional potrivit pentru examinările aeromedicale;
                                             
                                          
                                                2.
                                             
                                             
                                                dispun de procedurile și condițiile necesare pentru a garanta confidențialitatea medicală.
                                             
                                          
                              
                           MED.D.011   Privilegiile titularului unui certificat de AME
                        
                        Prin eliberarea unui certificat de AME, titularului i se acordă privilegiile de a emite, de a revalida și de a reînnoi toate documentele indicate în continuare:
                        
                                    (a)
                                 
                                 
                                    certificate medicale clasa 2;
                                 
                              
                                    (b)
                                 
                                 
                                    certificate medicale LAPL;
                                 
                              
                                    (c)
                                 
                                 
                                    rapoarte medicale pentru membrii echipajului de cabină.
                                 
                              
                           MED.D.015   Cerințe privind extinderea privilegiilor
                        
                        Solicitanților li se eliberează un certificat de AME care le extinde privilegiile la revalidarea și reînnoirea certificatelor medicale clasa 1 dacă îndeplinesc toate condițiile de mai jos:
                        
                                    (a)
                                 
                                 
                                    dețin un certificat de AME valabil;
                                 
                              
                                    (b)
                                 
                                 
                                    au efectuat cel puțin 30 de examinări în vederea eliberării, a revalidării sau a reînnoirii certificatelor medicale clasa 2 sau îndeplinesc o condiție echivalentă într-o perioadă de cel mult trei ani premergătoare solicitării;
                                 
                              
                                    (c)
                                 
                                 
                                    au absolvit un curs avansat în domeniul medicinei aeronautice, care include pregătire practică în ceea ce privește metodele de examinare și evaluările aeromedicale;
                                 
                              
                                    (d)
                                 
                                 
                                    au absolvit un stagiu de pregătire practică cu o durată de cel puțin două zile, fie la un AeMC, fie sub supravegherea autorității competente.
                                 
                              
                           MED.D.020   Cursuri de pregătire în domeniul medicinei aeronautice
                        
                        
                                    (a)
                                 
                                 
                                    Cursurile de pregătire în domeniul medicinei aeronautice menționate la punctul MED.D.010 litera (b) și la punctul MED.D.015 litera (c) se pot furniza numai după obținerea aprobării prealabile a cursurilor din partea autorității competente a statului membru în care organizația de pregătire își are sediul principal al activității. Pentru a obține o astfel de aprobare, organizația de pregătire demonstrează că programa cursului include obiectivele de învățare necesare pentru a dobândi competențele necesare și că persoanele responsabile cu pregătirea dețin cunoștințele și experiența adecvate.
                                 
                              
                                    (b)
                                 
                                 
                                    Cu excepția pregătirii de reîmprospătare a cunoștințelor, cursurile se finalizează printr-un examen scris pe subiectele cuprinse în curs.
                                 
                              
                                    (c)
                                 
                                 
                                    Organizația de pregătire eliberează un certificat de absolvire cursanților care promovează examenul.
                                 
                              
                           MED.D.025   Modificări ale certificatului de AME
                        
                        
                                    (a)
                                 
                                 
                                    Titularii unui certificat de AME informează, fără întârzieri nejustificate, autoritatea competentă cu privire la următoarele circumstanțe care le-ar putea afecta certificatul de AME:
                                    
                                                1.
                                             
                                             
                                                AME face obiectul unei proceduri disciplinare sau al unei investigații de către un organ de reglementare în domeniul medical;
                                             
                                          
                                                2.
                                             
                                             
                                                s-au modificat condițiile de acordare a certificatului, inclusiv conținutul declarațiilor furnizate odată cu cererea;
                                             
                                          
                                                3.
                                             
                                             
                                                cerințele de eliberare a certificatului de AME nu mai sunt îndeplinite;
                                             
                                          
                                                4.
                                             
                                             
                                                punctul (punctele) de lucru sau adresa de corespondență a examinatorului aeromedical s-au schimbat.
                                             
                                          
                              
                                    (b)
                                 
                                 
                                    Neinformarea autorității competente în conformitate cu litera (a) se soldează cu suspendarea sau revocarea certificatului de AME în conformitate cu punctul ARA.MED.250 din anexa II (partea ARA).
                                 
                              
                           MED.D.030   Valabilitatea certificatelor de AME
                        
                        Un certificat de AME este valabil pe o perioadă de trei ani, cu excepția cazului în care autoritatea competentă decide să reducă respectiva perioadă din motive justificate temeinic legate de cazul în speță.
                        La cererea titularului, certificatul:
                        
                                    (a)
                                 
                                 
                                    este revalidat, cu condiția ca titularul:
                                    
                                                1.
                                             
                                             
                                                să continue să îndeplinească condițiile generale impuse de practica medicală și să își mențină autorizația de a practica medicina;
                                             
                                          
                                                2.
                                             
                                             
                                                să fi urmat, în ultimii trei ani, o pregătire de reîmprospătare a cunoștințelor în domeniul medicinei aeronautice;
                                             
                                          
                                                3.
                                             
                                             
                                                să fi efectuat cel puțin 10 examinări aeromedicale sau să îndeplinească o condiție echivalentă anual;
                                             
                                          
                                                4.
                                             
                                             
                                                să continue să respecte condițiile certificatului său;
                                             
                                          
                                                5.
                                             
                                             
                                                să își exercite privilegiile în conformitate cu cerințele prezentei anexe (partea MED);
                                             
                                          
                                                6.
                                             
                                             
                                                să fi demonstrat că își menține competențele de medicină aeronautică în conformitate cu procedura stabilită de autoritatea competentă.
                                             
                                          
                              
                                    (b)
                                 
                                 
                                    este reînnoit cu condiția ca titularul să îndeplinească fie cerințele de revalidare prevăzute la litera (a), fie toate cerințele de mai jos:
                                    
                                                1.
                                             
                                             
                                                să continue să îndeplinească condițiile generale impuse de practica medicală și să își mențină autorizația de a practica medicina;
                                             
                                          
                                                2.
                                             
                                             
                                                să fi urmat, în ultimul an, o pregătire de reîmprospătare a cunoștințelor în domeniul medicinei aeronautice;
                                             
                                          
                                                3.
                                             
                                             
                                                să fi absolvit, în ultimul an, un stagiu de pregătire practică fie la un AeMC, fie sub supravegherea autorității competente;
                                             
                                          
                                                4.
                                             
                                             
                                                să continue să îndeplinească cerințele de la punctul MED.D.010;
                                             
                                          
                                                5.
                                             
                                             
                                                să fi demonstrat că își menține competențele de medicină aeronautică în conformitate cu procedura stabilită de autoritatea competentă.
                                             
                                          
                              
                           SECȚIUNEA 2
                        
                        
                           
                              Medicii generaliști
                           
                        
                        
                           MED.D.035   Cerințe pentru medicii generaliști
                        
                        Medicii generaliști (MG) pot îndeplini funcția de AME pentru eliberarea de certificate medicale LAPL în cazul în care îndeplinesc toate condițiile de mai jos:
                        
                                    (a)
                                 
                                 
                                    își desfășoară activitatea într-un stat membru în care MG au acces la dosarele medicale complete ale solicitanților;
                                 
                              
                                    (b)
                                 
                                 
                                    își desfășoară activitatea în conformitate cu orice cerințe suplimentare stabilite în legislația națională a statului membru al autorității lor competente;
                                 
                              
                                    (c)
                                 
                                 
                                    sunt pe deplin calificați și autorizați să practice medicina în conformitate cu legislația națională a statului membru al autorității lor competente;
                                 
                              
                                    (d)
                                 
                                 
                                    au informat autoritatea competentă înainte de a începe o astfel de activitate.
                                 
                              
                           SECȚIUNEA 3
                        
                        
                           
                              Medicii specialiști în medicina muncii
                           
                        
                        
                           MED.D.040   Cerințe pentru medicii specialiști în medicina muncii
                        
                        În statele membre în care autoritatea competentă consideră că cerințele sistemului național de sănătate aplicabile medicilor specialiști în medicina muncii (MSMM) sunt de natură să asigure conformitatea cu cerințele aplicabile MSMM din prezenta anexă (partea MED), MSMM pot efectua evaluări aeromedicale ale membrilor echipajului de cabină, cu condiția ca:
                        
                                    (a)
                                 
                                 
                                    aceștia să fie pe deplin calificați și autorizați să practice medicina și să fie calificați în medicina muncii;
                                 
                              
                                    (b)
                                 
                                 
                                    mediul de lucru în timpul zborului și sarcinile în materie de siguranță ale echipajului de cabină să fi făcut parte din programa de calificare în medicina muncii pe care au urmat-o, din alte cursuri de pregătire sau din experiența lor de lucru;
                                 
                              
                                    (c)
                                 
                                 
                                    aceștia să fi informat autoritatea competentă înainte de a începe o astfel de activitate.”
                                 
                              
                  
      
      
         
            ANEXA II
            În subpartea MED secțiunea I din anexa VI la Regulamentul (UE) nr. 1178/2011, se adaugă următorul punct:
            
               
                  „ARA.MED.160   Schimbul de informații cu privire la certificatele medicale prin intermediul unui fișier centralizat.
               
               
                           (a)
                        
                        
                           Agenția creează și gestionează un fișier centralizat, Fișierul european de date aeromedicale (European Aero-Medical Repository – EAMR).
                        
                     
                           (b)
                        
                        
                           În scopul certificării medicale și al supravegherii solicitanților și titularilor de certificate medicale clasa 1 și în scopul supravegherii AME și AeMC, persoanele menționate la litera (c) schimbă informațiile următoare prin intermediul EAMR:
                           
                                       1.
                                    
                                    
                                       date de bază cu privire la solicitant sau la titularul unui certificat medical clasa 1: autoritatea care acordă licențele; numele și prenumele; data nașterii; naționalitatea; adresa de e-mail și numărul unuia sau mai multor documente de identificare (carte de identitate națională sau pașaport) furnizate de solicitant;
                                    
                                 
                                       2.
                                    
                                    
                                       date cu privire la certificatele medicale clasa 1: data examenului medical sau, în cazul în care examenul medical nu s-a încheiat, data de începere a examenului medical; data eliberării și data expirării certificatului medical clasa 1; locul în care s-a efectuat examenul; statutul limitărilor; statutul certificatului respectiv (nou, eliberat, suspendat sau revocat); numărul unic de referință al examinatorului medical al autorității care acordă licențele; AME sau AeMC care a eliberat certificatul respectiv și autoritatea sa competentă.
                                    
                                 
                     
                           (c)
                        
                        
                           În scopul aplicării dispozițiilor de la litera (b), următoarele persoane au acces la EAMR și la informațiile pe care acesta le conține:
                           
                                       1.
                                    
                                    
                                       examinatorii medicali ai autorității care acordă licențele de care aparține solicitantul sau titularul unui certificat medical clasa 1, precum și orice alt membru autorizat corespunzător al personalului respectivei autorități responsabil cu crearea sau cu gestionarea dosarului solicitantului sau al titularului, conform cerințelor prezentului regulament;
                                    
                                 
                                       2.
                                    
                                    
                                       AME și personalul autorizat corespunzător al AeMC căruia solicitantul sau titularul i-a furnizat o declarație în conformitate cu punctul MED.A.035 litera (b) subpunctul 2;
                                    
                                 
                                       3.
                                    
                                    
                                       orice membru autorizat corespunzător al personalului autorității competente responsabil cu supravegherea AME sau AeMC care efectuează evaluarea aeromedicală a respectivilor solicitanți sau titulari.
                                    
                                 Agenția și autoritățile naționale competente pot acorda și altor persoane acces la EAMR și la informațiile pe care le conține, atunci când este necesar pentru a se asigura buna funcționare a EAMR, în special pentru întreținerea sa tehnică. Într-un astfel de caz, agenția sau autoritatea națională competentă în cauză se asigură că respectivele persoane sunt corespunzător autorizate și calificate, că accesul lor este limitat la ceea ce este necesar pentru a atinge scopurile pentru care li s-a acordat accesul și că au beneficiat de o pregătire prealabilă pe tema legislației aplicabile în materie de protecție a datelor cu caracter personal și a garanțiilor conexe. Ori de câte ori acordă un astfel de acces unei persoane, o autoritate competentă informează agenția în prealabil.
                        
                     
                           (d)
                        
                        
                           De îndată ce au examinat un solicitant sau un titular al unui certificat medical clasa 1, autoritățile care acordă licențele, AME și AeMC menționate la litera (c) introduc de fiecare dată datele menționate la litera (b) în EAMR sau actualizează datele respective dacă este necesar.
                        
                     
                           (e)
                        
                        
                           Atunci când aceste date constituie date cu caracter personal, astfel cum sunt definite la articolul 2 litera (a) din Regulamentul (CE) nr. 45/2001 (1), de fiecare dată când introduc sau actualizează respectivele date, statele membre informează ex ante solicitantul sau titularul unui certificat clasa 1 în acest sens.
                        
                     
                           (f)
                        
                        
                           Agenția asigură integritatea și securitatea EAMR și a informațiilor pe care acesta le conține cu ajutorul unei infrastructuri informatice adecvate. Agenția stabilește și aplică, prin consultare cu autoritățile naționale competente, protocoalele și măsurile tehnice necesare pentru a se asigura că orice acces la EAMR și la informațiile pe care acesta le conține este legal și securizat.
                        
                     
                           (g)
                        
                        
                           Agenția se asigură că informațiile pe care le conține EAMR sunt șterse după o perioadă de zece ani. Această perioadă se calculează de la data expirării ultimului certificat clasa 1 eliberat solicitantului sau titularului în cauză sau de la data ultimei introduceri sau actualizări a datelor legate de solicitantul sau de titularul în cauză, dacă această dată este ulterioară.
                        
                     
                           (h)
                        
                        
                           Agenția se asigură că solicitanții sau titularii de certificate medicale clasa 1 pot avea acces la orice informații pe care le conține EAMR în privința lor și că sunt informați că pot solicita rectificarea sau ștergerea respectivelor informații. Autoritățile care acordă licențele evaluează solicitările de acest tip și, în cazurile în care consideră că informațiile vizate sunt incorecte sau nefolositoare pentru scopurile menționate la litera (b), se asigură că respectivele informații sunt rectificate sau șterse.”
                        
                     
            
               (1)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).